Gipuzkoako hego-sortaldeko sektorean kokaturik dago, Urola eta Oria ibai-arroen inguruan 349,12 km2-ko zabalerako lurretan hedatzen delarik. Iparraldean Urola-Kosta eskualdearekin bat egiten du, ipar-sortaldean Tolosaldea eskualdearekin, sartaldean Deba Garaiarekin eta hegoaldean Araba eta Nafarroarekin.\nBi azpi-eskualdez osaturik dago, arro bakoitzean dauden ibaiek hauen lurraldeak markatzen dituztelarik:\nUrola Garaia: Ezkio-Itsaso, Legazpi, Urretxu, Zumarraga.\nOria Garaia: Altzaga, Arama, Ataun, Beasain, Gaintza, Gabiria, Idiazabal, Itsasondo, Lazkao, Legorreta , Mutiloa, Olaberria, Ordizia, Ormaiztegi, Segura, Zaldibia, Zegama, Zerain.\nEskualdean nagusi den litologian erabat karstifikaturik diren kareharri jurasiko eta urgoniarrak daude. Halaxe gertatzen da Aralar Mendiarekin (Larrunarri/Ñañarri, 1341 m., Intzeko dorrea, 1.427 m., Artubi, 1.265 m.), Altzania-Burunda Mendiarekin, baita Aizkorri (1544 m) Mendiarekin ere. Eskualdearen hegoaldean diren mendilerro hauek guztiak bestalde uren banalerro kantauriar-mediterraniarraren parte dira, Urola eta Oria ibaien iturburuak bertan kokatzen direlarik. Banalerroaren iparraldean kokatzen diren mendien erliebea bestalde samurragoa dugu (Arrolamendi, 910 m., Izazpi, 973 m., Murumendi, 868 m., etc.) mendien kasuan. Urola eta Oria ibaiek eskualdea drainatzen dute. Lehena Aizkorri Mendian sortzen da, Arbelaitz (1.513 m.), puntaren inguruetan hain zuzen, Legazpirako bidea hartuz eta Urretxu-Zumarragatik jarraituz, bertan abandonatzen baitu Goierriko eskualdea. Oria ibaia Otzaurte inguruan sortzen da, eta eskualdetik barrena dabil Legorretatik eskualdea utzi bitartean, hainbat ibaiadarren urak jaso ostean: Mutiloa, Estanda, Santa Lutzia, Arriaran (izen bereko urtegia duena) ibaien urak, Urtsuaran, (Lareoko urtegitik datorren) Agauntza eta Zaldibia ibaien urekin batera.\nGoierri eskualdeko paisaia botanikoa larrez eta pagadiz osatuta dago uren banalerroa osatzen duen mendialdean: Aralar, Altzania-Burunda, Urkilla eta Aizkorri Mendietan hain zuzen; 600 metrotik behera hariztiak pinudien landaketekin tartekatzen dira, beherago dauden inguruetan ordea, pinudiak zelai eta larreekin tartekatzen diren bitartean.\nNatura aldetik interesgarriak diren guneen artean, hegoaldean, Aralar, Aizkorri-Aloña-Leintz aldeko Babespeko berezko inguruneak azpimarra ditzakegu; iparraldean Murumendiko Babespeko berezko ingurunea azpimarra beharra dago.\nBeasain (13.510 biz. ), Lazkao (5.285 biz.) eta Ordizia (9.758 biz.) herriguneen handitzeak hauen arteko gerturatzea eta horren ondorioz ESKUALDEKO BURU bezala agertzen den KONURBAZIOAren sortzea ekarri du. Konurbazio honen inguruan Oria ibai-arroan kokatzen diren bestelako herriak mugitzen dira: Altzaga (157 biz.), Arama (188 biz.), Ataun (1.654 biz.), Gaintza (132 biz.), Idiazabal (2.212 biz.), Itsasondo (631 biz.), Legorreta (1.448 biz.), Mutiloa (235 biz.), Olaberria (967 biz.), Ormaiztegi (1.308 biz.), Segura (1.377 biz.), Zaldibia (1.504 biz.), Zegama (1.454 biz.) eta Zerain (244 biz.).\nAntzeko gauza gertatu da Urola ibai-arroko herriekin. Kasu honetan Urretxu (6.812 biz.) eta Zumarraga (10.053 biz.) herrietako guneek KONURBAZIO txiki bat osatzen dute eta ESKUALDEKO AZPIBURU lanak betetzen dituzte: Legazpi (8.709 hab.), Gabiria (448 hab.) eta Ezkio-Itsaso (578 hab.) hauen eragina jasotzen dute, nahiz eta azken bi herriek -baserri-paraje ezin ederragoan direnak- eskualdeko buru nagusiaren eragina ere jaso izan.\nLegazpi, Zegama eta Idiazabal herrien hegoaldean, Urbiako arrasoak barneratzen dituen Araba eta Gipuzkoako Partzuergo Orokorra dago; Ataungo sortaldean, Enirio-Aralarreko Partzuergoa dago.\nEskualdean dagoen BIZEFALIA EKONOMIKO ETA INDUSTRIALak, eta Europar Batasunetik etorri ziren eskualdeen ekonomia sustatzeko diru-laguntzen jasotzeak, orain dela 20 bat urte, lehen aipatutako azpi-eskualde bakoitzerako erakunde publiko separatuen sorrera ekarri zuen, bertako Eskualdeen Garapenerako Agentzien sorrera hain zuzen (Uggasa eta Goieki); XX. mendeko 90. hamarkadan ere Eusko Jaurlaritzak Gipuzkoa barnean turismo mailako eskualde antolaketa berria osatzen du, eta Urola-Kosta bi eskualdeetan banatzen duen bitartean (Urola-Erdia eta Urola-Kosta), Goierri ere bitan banatzen du (Urola Garaia eta Goierri). Banaketa honek eskualdeko bi aldetan turismo kudeaketa banandua ekarri zuen, egun Goitur (Goierri behean) eta Lenbur (Goierri garaian) Turismo Agentzia bi ditugularik.\nInoiz ofiziala izan ez den eskualde banaketak ikus-entzunezko zein idatzizko prentsan ere eragina izan du idatzi eta egun bi azpi-eskualdeak (Goierri eta Urola garaia izenarekin) banandurik baleude bezala agertzen dira mediotan, honek guztiak populazioaren nahastea ekarri duelarik.\nEskualdearen giza- eta ekonomia- antolaketa historikoki, eskualdeko herri eta auzoetako biztanleek inguruetako herrietako biztanleekin sortutako harremanetatik etorri da. Ondorengoak eskualdea gaur ezagutzen dugun moduan egituratu duten faktoreak dira:\nSegurako hiribildu harresitua . Segurako hiribildua, oinplano berriko hiribildu harresitu bezala Gaztelako Alfontso X. Jakintsuak 1256. urtean sortu zuen. Nafarroako mugatik oso hurbil dago, eta Gaztelatik Europarako antzinako bidean kokatzen zen, Aizkorri Mendi Sandratiko (San Adriango tuneletiko) bidean, Gaztelak Frantziarekin eta Europarekin oinez edo zaldiz egiterik zuen bide bakarrenetatik: kontuan ere izan behar da erregeak bertan intereseko kontu handiak zituela. Horregatik seguruenik, zentzuzkoena erregeak berak hiribilduari Segura (euskaraz, babestua) izena eman izana uste izatea da, izenak hiribilduaren jatorrizko babeserako izatean indarra baino ez baitu jartzen. Mendeetan zehar, Segurak inguruetako herrien gainean haren eragin ekonomiko eta militarra ezarri zuen: haren babesari itsatsitako herriak zergei eta derramei dagokionez Seguraren menpe gordinean geratzen ziren, Seguran egiten ziren epaiketa guztiak, eta hantxe ebazten ziren lurren jabegoaren inguruan sortzen ziren epai-erabakiak. Azkenik, Seguraren menpe ziren herrien gizonek hiribilduaren arma-alardean parte hartu behar zuten. 1384 urtean, muga ondoko nafarrez osatutako taldeek eragiten zituzten lapurreta eta erasoen gainean, Astigarreta, Zegama, Zerain, Gabiria, Gudugarreta, Idiazabal, Legazpi, Mutiloa eta Ormaiztegiko herri eta herrixkak Segura herriaren babesari atxiki zitzaizkion. Geroxeago (1390. urtean), Villarreal (Urretxu), Zumarraga eta Ezkioga -aurrerago ikusi ahal izango dugunez- Seguraren menpe geratu ziren. 2008. urtean ospatu zen Legazpi herri honek Segurarekiko independentzia lortu zueneko 400. urteurrena, LEGAZPI 44 URTEZ ASKE izeneko ekimenean. 1608. urtean hain zuzen, eta Legazpik hainbat aldiz egiten saiatu ondoren, Felipe III.aren porrota profitatuz, erregeari hiribildu independentearen estatutua erosi zion mespretxa ezin daitekeen 750.000 marabedirengatik.\nLazkanoko Jauna. Lazkanoko Etxea Lazkaon jatorria duen noblezia-leinua dugu, senide nagusiak ziren eta oinaztarren talde-burua eta Lazkanoko elizen eta Ataun eta Zumarragako herribilduaren patroiak ziren. XV. mendean Arabako Kontrasta, Harana eta Corres-eko jaunak bihurtu ziren. Haien oinordekoek Valmedianoko markesgoaren eta Infantadoko dukerriaren tituluak jaso zituzten, beste batzuen artean Espainiako errege-erreginek berek emandako tituluak hain zuzen. Mende luzeetan noblezia-leinu honek egungo Goierri eskualdeko lur zabalak haien menpe izan zituzten. Menpeko herri eta baserrien eta Lazkanoko Jaunaren arteko harremanak liskartsuak izan ziren beti: Jaunak garaiko baserri txiroen etorkizuna zailtzen zuen ordain gisa detxemak eskatzen zizkien-eta. Lazkanoko Jaunaren zerga-biltzaileen bisiten aurrean babesa bilatuz, Zumarraga eta Urretxuk 1390. urtean Segura errege-hiribilduarekin auzotasunezko ituna sinatu zuten, inguruko hainbat herrik orduan egina zuten bezalaxe.\nAreriako Alkatetza Nagusia . Gipuzkoako Alkatetza Nagusiak usadiopeko lurraldean zeuden, Gaztelako erregegoa baino antzinagokoak ziren eskubide eta erabileretan murgilduta, eta lurralde hau tokiz tokiko jauntxoek babestuta zegoen. Halaxe, Areriako Alkatetza Nagusiak herrialdeko Batzarretan Lazkano, Olaberria, Itsaso eta Arriarango kontzejuak eta Gabiria, Zumarraga eta Ezkiogako (Ezkio) herriak batera ordezkatu zituen.\nHerrien arteko bestelako mankomunitate eta kooperazio-itunak . Lehen aipatu ditugun harreman politiko eta militarrez gain, eskualdeko herriek garai desberdinetan aldameneko herriekin mankomunitate eta kooperazio-itun ugariak osatu dituzte. Horren adibide gisa halako itunak azaldu ditzakegu: Arguisanoko Elkartea (Zumarraga, Ezkioga eta Gaviria artean), Altasalbea Elkartea (Ataun, Zaldibia eta Beasain artean), Zegamakoa (Zegama, Mutiloa, Ormaiztegi, Astigarreta eta Gudugarreta artean), Irimokoa (Antzuola eta Villarrealen -Urretxu- artean), Legazpikoa (Zerainekin egindakoa), San Esteban Elkartea (Ormaiztegi, Astigarreta, Gudugarreta, Zerain eta Mutiloa artean), Villafrancako Elkartea (Ordizia, Beasain eta Ataunen artean sinatutakoa), Sasietako Mankomunitatea eta Urola Garaiko Mankomunitatea (Urretxu, Zumarraga, Legazpi eta Ezkio-Itsaso artean).\nOrdiziako Feria . XI-XII. mendeetatik abiaturik, San Bartolome ermitaren inguruetan lehendabiziko feriak antolatzen hasi ziren. 1268. urtean, Alfontso X.a Jakintsuak, Gaztelako erregeak, Ordiziako herribildua sortu zuen hari merkatal- eta militar- izate markatua eman nahi ziolarik. 1512an, herriak sute handi bat sufritu zuen eta garaiko Joana Eroa erreginak ekonomia sustatzaile gisa "urteko asteazken guztietan herribilduak azoka frankoa  antolatzerik izan zezan errege-eskumena" eman zion. Gerora, Ordiziako Feriak oinarri sendoak lortuko zituen XVIII. mende aldera. Ordiziako Feria eskualdeko biztanleriaren elementu bateratzailea  izan da. Inguruko herri guztietako biztanleak tradizionalki Feriara joan dira eta honexek bertako euskararen batu du eskualdeko herri gehienetan. Eskualdeko herri guztietan, Urretxu-Zumarragan izan ezik, Goierriko euskara da bertan hitz egiten dena. Urretxu-Zumarragan ordea, bertako euskara Urola ibai-arro ertaineko euskalkiaren eta Goierriko euskararen artean trantsizio lanak egiten ditu. Garai berriak etorri dira, eta bi herriotako euskara ere aldatzen ari da. Egungo gazteak Goierriko euskararen eta euskara Batuaren eragina dute euskaraz hitz egitean.\n Legorreta, Batzar Orokorrak direla-eta Tolosaldean sartuta badago ere, Goierrirekin harreman oso estua du ikuspuntu sozial eta ekonomikoaren aldetik, eta horren ondorioz eskualdeko beste edozein herri bezalakoa kontuan hartu dugu.\n 2008ko erroldako datuen arabera (Iturria: Wikipedia).\n Informazio gehiago hemen: http://www.euskonews.com/0113zbk/gaia11305eu.html | http://www.euskomedia.org/aunamendi/3288\n Informazio gehiago hemen: http://www.ordiziakoferia.com/ | http://eu.wikipedia.org/wiki/Ordizia\n Koldo Zuazo. Euskalkiak. Euskararen dialektoak. Elkar 2008.


Elkano Fundazioak, bere helburuen artean ditu ezagutza historikoa landu eta ikertzea egungo gizartearen erronkak aztertu eta aintzat hartzeko, eta baita eredu sozio-ekonomikoak birpentsatzeko ere. Horretarako, “jakinmina pizten dioten estimuloak luzatu behar dizkiogu gizarteari”, adierazi du Fundazioko zuzendari Ion Irurzunek. Horixe da txirrinduari taldearekin egindako akordioaren arrazoia: “Jendeak Elkanoren inguruko galderak egitea nahi dugu. Eta, Elkanoren izena urtean 30.000 km egiten dituen txirrindulari baten bizkarrean joateak –300.000 km taldeaz ari bagara–, pertsona askok ikusiko dutela ziurtatzen dugu, Elkano zer edo nor ote den galdetuko diote bere buruari, eta gehiago jakin nahiko dute”.\nElkano ezagutzera emateko helburu horretan, Fudazioa entzulego handi eta egonkorrak dituen proiektuen beharra du. Hain zuzen ere, Euskadi-Murias taldearekin egindako akordio hau logika horretan kokatzen da, Fundazioak bere helburuak lortzeko baliagarriak zaizkion arlo desberdineko agenteekin elkarlanean arituko baita. “Durarik gabe, akordio honek Elkano ezagutzera ematen lagunduko ditu, bisibilitate handia emango digu eta”, aipatu du Irurzunek.


Aurrekoa Apirilak 22 Ostirala Hurrengoa\nApirilak 22 • 11:30 • Etxarriene (Elenategi 2, Martutene) (Loiola-Martutene) Haurrak\nElvi sabeliztuna eta bere panpinak.\nOHARRA: gonbidapenak lortzeko (gehienez 4), aldez aurretik eman beharko da izena etxarriene@donostia.eus posta elektronikoaren bidez, 943483333 telefonora deituaz edo Etxarrienera bertara gerturatuaz (10:00-13:30). Izena emateko epea asteartea 19an irekiko da, 10:00etan, eta gonbidapenak jarduera hasi baino 30 minutu lehenagora arte jaso ahal izango dira.\nApirilak 22 • 18:00 • Tomasene K.E. (Altza-Larratxo) Antzerkia eta Dantza\nGanbarak istorioz beteta daude. Liburu zaharrak ilaretan pilatzen dira, hautsez betetzen dira eta gehienetan ahaztuta geratzen dira izkinetan. Baina nire "Ganbaran" desberdina da, izan ere, istorio honen protagonistak gure bizitza aldatzen duen liburu horietako bat aurkituko baitu.\nLiburu horrekin Arbolia izeneko lurralde ezezagun batera bidaia egingo du. Bertan, Zorigaitz azti maltzurrak Arboliako zuhaitz guztiak moztu nahi ditu bere egurrezko jauregia zeruraino altxatzeko. Poltsiko iratxoak hori guztia saihestu nahi du, horretarako, Hontz Jaunaren eta, batez ere, haur guztien laguntza beharko du.\nIstorio honetan parte hartu nahi duzue? Nire Ganbaran dagoen liburua idazten amaitu nahi? Zatozte ba Ganbarara!\nAdina: 6 +\nInfo+: MIKEL HERNANDEZ\nApirilak 19 - 22 • 10:30/12:00 • Tabakalera (Egia) Donostia Tailerrak\nEskolan oporrak dauzkagun egun hauek aprobetxatuko ditugu eta, lantegi hauetan, ikasi, sortu, esperimentatu eta disfrutatzen jarraituko dugu Medialabeko interes esparru bakoitzarekin lotutako jarduera dibertigarriak eginez.\nTarte atsegina pasako dugu elkarrekin, batak besteari lagunduz, eta guztion artean egiten direnean gauzak zeinen ondo ateratzen diren ikasten.\n- Asteartea 12, 10:30 - Animazio optikoak\n- Asteartea 12, 12:00 - Soinu-zinema\n- Asteazkena 13, 10:30 - Artilezko giltzatakoak\n- Asteazkena 13, 12:00 - Emozioen gurpila\n- Asteartea 19, 10:30 - Animazio optikoak\n- Asteartea 19, 12:00 - Argiekin animatuz\n- Asteazkena 20, 10:30 - Ehun-estanpazioa\n- Asteazkena 20, 12:00 - Artilezko giltzatakoak\n- Osteguna 21, 10:30 - Emozioen gurpila\n- Osteguna 21, 12:00 - Ehun-estanpazioa\n- Ostirala 22, 10:30 - Argiekin animatuz\n- Ostirala 22, 12:00 - Soinu-zinema\nApirilak 22 • 17:00 • San Telmo Museoa (Parte Zaharra) Erakusketak\nAurten, berriro, Aste Santuko oporretan haurrentzako jarduerak egongo dira Urgull mendiko hiru zentroetan. Kasu honetan, Historiaren Etxean, Urgull mendia modu ludikoan ezagutzeko familiei zuzendutako ibilbide dinamizatua antolatu dugu. Izan ere, Donostia, itsasora begira bizi izan da eta piratak ere bazirela entzun dugu. Zuk ere pirata izan nahi baduzu, proba sorta bat gainditu beharko duzu mendiko bazterretan\nHistoriaren Etxetik abiatuko gara.\nJarduera hau doan izango da, baina aurrez izena eman behar da museoko webgunean.\nOharra: Euria ari badu tailer bat egingo dugu Historiaren Etxe barruan.


Euskal Herriko Downhill Txapelketa ederra Saran - GARA\nEuskal Herriko Downhill Txapelketa ederra Saran\nPasa den asteburuan goitibeherek eta patineteek hartu zituzten Sara inguruko malda eta errepideak. Abiadurazaleentzako sekulako asteburua antolatu zuten Sarako Gazte Asanbladak eta Euskal Downhill Elkarteak, lehenengoz Euskal Herriko Downhill Txapelketa antolatuta.\nLarunbatean, eguzkia lagun, goitibeheren txanda izan zen. Santinazio lepoa Sara ondoan dago eta bihurgune anitz ditu, jaitsiera ikusgarriak egiteko leku aproposa, beraz, Euskal Herriko txoko ugaritatik bertaratu ziren lehiakideentzat.\nIgandean eguraldiak ez zuen lagundu, euriak errepidea busti baitzuen, baina horrek ez zuen eragotzi txapelketa egitea. Goiz osoan ibili ziren lehiakideak beroketak egiten: longskate (patin luze batean zutik jaistea), roller (oin bakoitzean patin banarekin eskiatzen bezala jaistea) eta buttboard (patinetean buruz gora etzanda jaistea).\nEguerdian tartetxo bat hartu zuten bazkaltzeko, eta ordu biak aldera txandaka jaisteari ekin zioten. Launaka abiatzen ziren lehiakideek bost itzuli egin zituzten eta epaimahaiak postu onenak lortu zituzten hamasei lehiakideak hautatu zituen.\nFinalean, modalitate bakoitzeko lau kidek parte hartu zuten lau itzulitara. Lurra bustita zegoenez, zaila izan zen nahi adinako abiada hartzea eta are zailagoa bihurguneak labaindu gabe hartzea, baina lehiakideek abilezia aparta erakutsi zuten.


Joaquín Maya Udaleko Musika Eskola 1986an jarri zen martxan, Musikako Oinarrizko Kontserbario gisa. Iruñeko Udalaren ekimena izan zen, musika ikasketen eskaria gero eta handiagoa zela-eta, horri erantzuteko. Lehendabiziko ikasturtean, 1986/1987an, Navarreria Kultur Zentroan eman zituzten eskolak, Oscus izenarekin ezagutzen zen zentroan. Guztira 11 irakasle aritu ziren, Miguel Ángel Navascuesen zuzendaritzapean, eta honako irakasgai hauek eskaintzen zituzten: Solfeoa, Koru taldea, Pianoa, Biolina, Saxofoia, Gitarra, Klarinetea eta Akordeoia. Ikasturtea 484 ikaslerekin hasi zen.\n1987an Kontserbatorioa Kale Nagusira eraman zuten, Redin eta Cruzatarren jauregira, kontserbatorioa hartzeko zaharberritu baitzuten. Hurrengo urteetan, honako irakasgai hauek eskaintzen hasi ziren: Tronpeta, Flauta, Biolontxeloa eta Biola. Halaber, Koru taldeko eta Instrumentu taldeko irakasgaiak ere bultzatu zituzten. Urte horietan, zentroaren ofizialtasuna “Atxikitako eskolak” deituriko horietara zabaltzen zen, eta, horrela, Altsasu, Baztan, Berriozar, Olazti eta Doneztebeko eskoletako eta Vazquez de Mella eskolako ikasleek zein libre aurkezten ziren ikasleek Kontserbatorioan egiten zuten azterketa, Oinarrizko Mailako titulua lortzeko.\n1992ko abenduan, Nafarroako Gobernuak, Foru Dekretu baten bidez, Musika Eskolak sortzea bultzatu zuen. Hala, Oinarrizko Kontserbatorioa Joaquín Maya Musika Eskola bilakatzea erabaki zuen Iruñeko Udalak. Aldaketa honetakin eskola egokitu egin zen, helburu berriak lortzearren:\nMusika ikasketak adin guztietara zabaltzea: 16 urtetik gorako ikasleei matrikulatzeko aukera eman zitzaien, eta Musikaren historia eta Entzunaldi gidatuak helduentzako ikastaro teorikoak eskaintzen hasi ziren. Halaber, jazz ikastaroak, antzinako musikari buruzkoak eta moko-txirulakoa eskaintzen hasi ziren, eta Helduen abesbatza antolatu zen.\nMusika estilo gehiago eskaintzea: instrumentu espezialitateen eskaintza zabaldu eta oboea, fagota, perkusioa, kontrabaxua, tronboia, txistua, tuba eta kantua irakasten hasi ziren. Horrela, orkestra baten espezialitate guztiak eskaintzen hasi ziren eskolan.\nMusika talde ezberdinak antolatzea: Orkestra Txikia martxan jarri zen, eta, hurrengo ikasturteetan, Banda, Akordeoi taldea eta Txistu taldea abiatu zituzten. Horretaz gain, 1997an, Musikaren Lengoaia euskaraz ikasteko lerroa sortu zen.\n2000. urtetik gaur egun arte\nAzkeneko urteotan eskola hazi egin da, hala ikasleen kopuruan nola, batez ere, eskaintzaren dibertsifikazioan. 2007. urtean, instrumentuen eskaintzari musika modernoa batu zitzaion, eta, horrela, gitarra elektrikoa, baxu elektrikoa eta bateria irakasten hasi ziren.\n2009. urtean, eskola gaur egungo eraikinera eraman zuten, Chinchilla generalaren kalera; izan ere, gero eta ikasle eta espezialitate gehiago zegoen, eta leku handiagoa behar zuten.\nGaur egun, 24 talde aritzen dira: 3 orkestra, 4 banda, 2 fanfarre, big band 1, maila ezberdinetako 20 koru, 3 akordeoi-talde, 3 piano-talde, musika modernoko 3 konbo eta txistu, gitarra, saxofoi, klarinete eta perkusio taldeak. Talde horiek kontzertu anitz eskaintzen dituzte, eta hirian antolatzen diren kultur ekitaldi askotan hartzen dute parte. Kontzertu horietaz gain, urtero 100 entzunaldi baino gehiago izaten dira, instrumentu espezialitate ezberdinetakoak, ikasleekin, ikasle ohiekin eta besterekin. Eskolako plantilla 45 irakaslek, irakasle ez diren 5 langilek eta 956 ikaslek osatzen dute.


Pertsonalizazio Sintetikoa Cofttek\nCofttek holding mugatuak\nDrug Discovery-ren Cofttek hodeian oinarritutako irtenbide kognitiboa da, ezagutza eta datu zientifikoak aztertzen dituena, aurrerapen zientifikoen aukera handitzeko lagungarri izan daitezkeen konexio ezagunak eta ezkutuak erakusteko.\nPlataformak aukera ematen die ikertzaileek hipotesi berriak sortzeko, bisualizazio dinamikoen laguntzarekin, zientzia-zientzien arloan trebatutako frogak babestutako iragarpenak eta hizkuntzaren tratamendu naturalaren bidez.\nDroga-aurkikuntzako Cofttek-ek droga-hautagaien eta droga-helburuen identifikazioa bizkortzen du datu handien potentziala aprobetxatuz.\nMolekula txikia Anticancer erreaktiboen fabrikatzaileak eta Kinase inhibitzaileak.\nMolekulen kontrako erreaktibo txikien erreaktiboen eta kinase inhibitzaileen munduko fabrikatzaile nagusienetakoa denez, Cofttekek unibertsitateko konposatu ugari eskaintzen ditu,\nDeitu iezaguzu edo bete formularioa\nEz izan zalantzarik gurekin harremanetan jartzeko\nWest Innovation Park-eko 2 blokea, Henan National University Park Teknologikoa\n© Copyright 2018 COFTTEK. Eskuragarri erreserbatuta www.aasraw.com www.buyaas.com www.apicmo.com www.phcoker.com


topic_facet:"Instalazioa eta mantenimendua (Lanbide Arloa)" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila"\nProposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


May: "Gorrotoak ez du irabaziko" | Berria.eus\nMundua May: "Gorrotoak ez du irabaziko"\nMay: "Gorrotoak ez du irabaziko"\nGutxienez lagun bat hil da Londresen, furgoneta batek hainbat musulman harrapatu ondoren. Erresuma Batuko Musulmanen Kontseiluak islamofobia gora egiten ari dela nabarmendu du.\nHainbat lagun, erasoa gertatu den lekuan. / Facundo Arrizabalaga, Efe\nLondres iparraldean gertatu da erasoa, bart gauerdian. Furgoneta batek Finsbury Parkeko meskitatik atera berri ziren hainbat lagun harrapatu ditu, eta, ondorioz, horietako bat hil da eta hamar zauritu dira; horietatik zortzi eraman dituzte ospitalera, eta bi oso larri daude. Biktima guztiak musulmanak dira. Londresko Poliziak jakinarazi du han zeudenek gizon bat atxiki dutela eta atxilotu egin dutela. 48 urte ditu erasotzaileak, eta azal zurikoa da, baina ez dute jakinarazi haren nortasuna. Ospitalera eraman dute hura ere, eta senda agiria jaso ondoren eramango dute polizia etxera.\nMayk esan du beldurgarria dela gertatutakoa, eta erasoa "nazkagarria" dela gaineratu du, "Londreskoa eta Manchesterrekoa bezain beste". Adierazi du "ekintza terrorista" guztiek gizarta zatitzea dutela helburu, baina "gorrotoak eta gaizkiak" ez dute irabaziko. Atxilotua atxiki zutenak goraipatu ditu Mayk. "Gure gizartean tolerantzia handia izan da erradikaltasunarekin urte askoan, eta erradikaltasun mota guztiez ari naiz, baita islamofobiaz". Adierazpen askatasuna eta edozein erlijio bakean bizitzeko eskubidea babestuko dutela esan du.\nOinezkoak meskitatik atera berriak ziren gauerdian, ramadan garaiko otoitzaren ondoren. Lekukoen arabera, hasieran mantso zihoan furgoneta, baina, abiadura hartu, eta hainbat lagun harrapatu ditu. Erresuma Batuko Musulmanen Kontseiluak adierazi du erasoaren atzean musulmanen kontrako gorrotoa dagoela. Harun Khan kontseilu horretako idazkari nagusiak esan du azken aste eta hilabeteetan islamofobiak gora egin duela, eta Theresa May lehen ministroari eskatu dio meskiten inguruan segurtasuna handitzeko, aurki amaituko delako ramadana eta Eid ospakizuna egingo dutelako.\nAlerta maila bere horretan utziko du Espainiako Gobernuak


Euskal Herri osoko taldeek jokatuko dute Euskal Errugbi Liga berrian. Deia, Noticias de Bizkaia\ndatorren udazkenean hasiko da kopa edo kanporaketa formatuan\nEuskal Herri osoko taldeek jokatuko dute Euskal Errugbi Liga berrian\nBultzatzen duten erakundeen nahia da 2020. urtetik aurrera liga behin betiko irmotzea\nEP - 2018(e)ko maiatzaren 8a, asteartea - 17:19etan eguneratua\nMugaz gaindiko Euskal Errugbi Liga garatzeko ITUN berria aurkeztu du astearte honetan Bilbon Eusko Jaurlaritzak eta Euskal Autonomia Erkidegoko (EAE), Nafarroako eta Iparraldeko errugbi federazioetako ordezkariek. Iparraldeko taldeen maila gorena eta bertan hain zabaldua den errugbi kultura baliatzea da Euskadi-Nafarroa-Akitania Berria euroeskualdearen esparruan bultzatu nahi den proiektuaren helburua, EAEko, Nafarroako Foru Erkidegoko eta Iparraldeko Euskal Mankomunitateko taldeak batuz proiektu erakargarri baten inguruan.\nBILBO. Lehiaketa berria datorren udazkenean jarriko da abian senior mailan, kopa edo kanporaketa formatuan, eta bultzatzen duten erakundeen nahia da 2020. urtetik aurrera liga behin betiko irmotzea.\nBingen Zupiria Eusko Jaurlaritzako Kultura eta Hizkuntza Politikako sailburua, Iñaki Laskurain Euskadiko Errugbi Federazioko presidentea, Joseba Etxauri Nafarroako Errugbi Federazioko presidenteordea eta Alain Fariscot Iparraldeko 64 Departamentuko Errugbi Batzordeko presidentea egon dira aurkezpenean, San Mamesen. Euskadiko errugbi talde nagusietako ordezkariak ere izan dira ekitaldian.\nPirinioetako bi aldeetako taldeen artean formakuntza mailetan dagoeneko izaten ari den lankidetza goi mailako errugbian ere finkatzea da proiektuaren helburua, gizonezkoen zein emakumezkoen kategorietan. Proiektua kudeatzeko erakunde bat ere eratuko datozen hilabeteotan.\nDatorren udazkenean hasita, euskal talde onenetatik gehienak biltzea da Euskal Errugbi Liga proiektuaren asmoa. Hasierako bi denboraldietan Euskal Liga kanporaketa formatuan jarriko da abian, kopako txapelketa baten antzera, eta denboraldiaren amaieran neurtuko lirateke bi aurkari sendoenak.\nBi denboraldi iraungo lituzkeen egokitze aldiaren ondoren, helburua da 2020tik aurrera liga formatuan behin betiko abian jartzea Euskal Liga, EAEko eta Nafarroako talde onenekin, eta Iparraldeko talde sendoenekin ere, Biarritz Olympique-Pays Basque eta Aviron Bayonnais izan ezik, bi talde horiek Frantziako Top-14an izan baitira hainbnaty denbora -munduko liga onenean, alegia-, eta zilarrezko kategorian daude gaur egun (Rugby Pro D2).\nErrugbiarentzat mugaz gaindiko jardute esparru berria finkatzeko proiektuan senior maila eta prestakuntza mailak sartzen dira, bai gizonezkoenak bai emakumezkoenak. Emakumezkoen proiektuari dagokienez, helburua da emakumearen errealitatearen neurrira egokitutako proiektu bat bultzatzea, azken urteotan garatu diren mugaz gaindiko lehiaketei jarraipena emanez.\nIzan ere, mugaren bi aldeetako klubek eta federazioek urteak daramatzate elkarlana sustatzen selekzioen inguruan edo formazioaren alorrean, eta ekimen honek lankidetza hori egituratu nahi du.\nErrugbia sustatzen elkarlanean aritzeko hiru federazioek azken urteetan sinatu dituzten akordioetan du sorburua proiektu berriak. 2016an Euskal Errugbi Federazioak hitzarmen bat sinatu zuen Cote Basque-Landas Batzordearekin, mugaz gaindiko jardute eta lehiaketa esparru berria garatzeko.\nAzken urtean Irizar Mugaz Gaindiko Txapelketaren lehenengo edizioa jokatu da, eta bertan parte hartu dute Ohorezko Mailako Euskadiko lau klubek eta Iparraldeko lau klubek. Txapelketa horrek Akitania-Euskadi euroeskualdearen diru laguntza jaso zuen.\n2017ko martxoan Nafarroako Foru Komunitatea elkartu zen Euskadi-Nafarroa-Akitania Berria euroeskualdera. Gainera, 2017ko urrian, Nafarroako Errugbi Federazioa ere elkartu zen akordiora errugbiarentzat mugaz gaindiko jardute esparru berria garatzeko.


"Kutsadura akustikoa ote?" (Malen Illarramendi) - etakitto.eus\n“Kutsadura akustikoa ote?” (Malen Illarramendi)\nInork ez ditu ukatzen mugikorraren abantailak: uneoro konektatuta egon gaitezke, berehalako mezuak bidali eta jaso ditzakegu, edozein informazio kontsultatu dezakegu, argazkiak eta bideoak egin eta jaso… Kontaezinak dira ia gure gorputz-atal bihurtu den tramankuluak ekartzen dizkigun onurak.\nAurrekoan autobusean nindoala, ordea, horiek guztiak zalantzan jartzen zituen egoera bat bizi izan nuen eta zer pentsatua eman zidan. Ordu eta pikuko bidaia egin nuen, goizean goiz abiatu nintzen, lo egiteko asmoa nuen eta… autobuseko bidaiarien sakelakoen zaratari esker, usteak erdia ustel bihurtu zitzaizkidan: ondokoaren Whatsapp-ak jotzen ez bazuen, atzekoaren musikak jotzen zuen, edo aurrekoak topera jarritako bideoak edo audioak, eta horrela beteta zihoan autobuseko bidaiari ia guztien mugikorren zaratetatik pasatu arte; zer esanik ez, norbaitek deia jaso eta autobusean gindoazen guztiok ondo entzuteko moduko elkarrizketa hasten zuenean. Onartzen dut autobusa ez dela lo egiteko lekua, esaten nion neure buruari nuen amorrua eta logura baretu nahian, baina zergatik jakin behar dut nik auskalo zeinen amari lanean gertatutakoa? edo badakit zeinen aitona gaixorik dagoela?\nSeguru nago, irakurri ahala, denoi etorri zaizkizuela gogora antzerako gertaerak, izan autobusean, trenean, taberna bateko komunean, igogailuan zein imajina dezakezuen lekurik itxienean eta txikienean. Hausnarketarako gaia izan daiteke; ez dago zalantzarik intimitate eskubidea errotik hausten dugula. Kutsadura akustikoa ote?\n« Garazi Arrula idazleak “Gu orduko hauek” liburua aurkeztuko du bihar Harixa Emoten irakurketa klubean “Amazonia eta Patagonia” (Asier Ezenarro) »


Laburpena ( 63. zk.), 2020ko martxoaren 31, asteartea\nPDF (417 KB - 2 orri.)\nAGINDUA, 2020ko martxoaren 17koa, Agindu honen huts-zuzenketa egiten duena: Hezkuntzako sailburuaren 2020ko martxoaren 4ko Agindua, zeinaren bitartez iragartzen baita Euskal Autonomia Erkidegoko Hezkuntza Administrazioaren mendeko ikastetxeetan izaera bereziko irakasle-lanpostuak betetzeko lekualdatze-lehiaketa.\nHUTS-ZUZENKETA, honako ebazpen honena: Ebazpena, 2020ko otsailaren 18koa, Lanbide Heziketako sailburuordearena, zeinaren bidez deialdi bat egiten baita izendapen askeko sistemaren bidez lanpostu hauek betetzeko: Hezkuntza Sailaren mendeko Lanbide Heziketako ikastetxe publiko integratuetako zuzendari-lanpostuak.\nEDIKTUA, 2020ko martxoaren 3koa, Familia Politikako eta Aniztasuneko zuzendariarena, honako dekretu honetan aurreikusitako dirulaguntzei buruzko ebazpenak jakinarazten dituena: 164/2019 Dekretua, urriaren 22koa, familia eta lana bateragarri egiteko laguntzei buruzkoa.\nIRAGARKIA, 2020ko martxoaren 12koa, Gipuzkoako Etxebizitzako lurralde-ordezkariarena, Etxebizitza Babestuen eta Zuzkidura Bizitokien Eskatzaileen Erregistroko espedienteen zuzentzeei, ukatzeei eta bajei buruzkoa.\nIRAGARKIA, 2020ko martxoaren 13koa, Bizkaiko Etxebizitzako lurralde-ordezkariarena, zeinaren bidez jakinarazten baita etxebizitza babestuko esleipen-ebazpena.\nIRAGARKIA, Joko eta Ikuskizun Zuzendaritzarena, B motako joko-enpresa eragile batek fidantza itzultzeko eskatu duela jakinarazten duena.\nIRAGARKIA, 2020ko martxoaren 12koa, Bizkaiko Laneko Ikuskaritzako buruarena, zeinaren bidez jakinarazten baita arau-hauste aktan jasotako lan arloko arau-hausteengatik zehapen-prozedura hasi izana eta/edo Gizarte Segurantzako kuotak likidatzeko proposamena.


Irekia Eusko Jaurlaritza - Gobierno Vasco :: Ohiko osoko bilkura (2014/11/27)\n\nOhiko osoko bilkura (2014/11/27) Iturria: Irekia\n\n\n\n1. Bateraezintasunen Batzordearen irizpena, Cristina Ruiz Bujedo legebiltzarkidearen bateragarritasun-egoerari buruz. Eztabaida eta behin betiko ebazpena. (10\_01\_01\_00\_0090)\n2. Bateraezintasunen Batzordearen irizpena, Euskal Herriko Unibertsitateko Gizarte Kontseiluko hautagaien bateragarritasun-egoeraren gainean eginda. Irizpenari buruzko eztabaida eta behin betiko ebazpena, eta, hala badagokio, kontseilu horretako kideak izendatzea. (10\_11\_07\_01\_0001)\n3. Giza Eskubideen, Berdintasunaren eta Herritarren Partaidetzaren Batzordearen irizpena, Memoriaren, Bizikidetzaren eta Giza Eskubideen Institutua sortzeko lege-proposamenaren gainean egindakoa. Eztabaida eta behin betiko ebazpena. (10\_09\_02\_02\_0008)\n4. Euskal Legebiltzar Talde Popularrak egindako lege-proposamena, Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintza Dekretua aldatzeko. Aintzat hartzeari buruzko eztabaida eta behin betiko ebazpena. (10\_09\_02\_02\_0017)\n5. Mozioa, Arantza Quiroga Cia Euskal Talde Popularreko legebiltzarkideak aurkeztua, Euskadiko ekintzailetzari buruz. Eztabaida eta behin betiko ebazpena. (10\_11\_03\_00\_0113)\n6. EH Bildu legebiltzar-taldeak egindako legez besteko proposamena, indarkeria matxista gure gizartetik desagerrarazteari buruz. Eztabaida eta behin betiko ebazpena. (10\_11\_02\_01\_0625)\n7. Euskal Sozialistak legebiltzar-taldeak egindako legez besteko proposamena, pobrezia energetikoari buruz. Eztabaida eta behin betiko ebazpena. (10\_11\_02\_01\_0637)


Carlos Ibáñez del Campo - Wikipedia, entziklopedia askea.\n1952ko azaroaren 3a - 1958ko azaroaren 3a\n← Gabriel Gonzáles Videla (en) - Jorge Alessandri Rodríguez →\n20. Txileko lehendakaria\n1927ko uztailaren 21a - 1931ko uztailaren 26a\n← Emiliano Figueroa (en) - Juan Esteban Montero (en) →\nMinister of the Interior of Chile (en)\n1927ko otsailaren 9a - 1927ko apirilaren 7a\n← Manuel Rivas Vicuña (en) - Enrique Balmaceda (en) →\nLinares, 1877ko azaroaren 3a\nSantiago, 1960ko apirilaren 28a (82 urte)\nGraciela Letelier Velasco (en)\nJavier Ibáñez del Campo (en)\nBernardo O'Higgins Military School (en)\nGrand Cross Special Class of the Order of Merit of the Federal Republic of Germany (1953ko azaroaren 21a)\nChilean Army (en)\nCarabineros de Chile (en)\nCarlos Ibáñez del Campo (Linares, 1877ko azaroaren 3a - Santiago, 1960ko apirilaren 28a) Txileko militar eta politikaria izan zen. 1924 eta 1925. urteetako estatu-kolpeen ondotik, Txileko lehendakari egin zuten militarrek 1927an. Diktadura latza ezarri zuen, eta gogor zapaldu zituen mugimendu ezkertiar guztiak. 1929ko ekonomia-krisiaren eta berak kudeaturiko politika burugabearen ondorioz, gero eta presio handiagoa jasan zuen alderdi politiko eta langile-erakundeen aldetik. Agintea utzi eta Argentinara joan behar izan zuen ihesi. Atzerrian zegoela Alianza Popular Libertadora alderdi eskuindar faxista antolatu eta 1938 eta 1942ko hauteskundeetan huts egin ondoren, lehendakari hautatu zuten 1952an, eskuindarren botoei esker. Armadaren babespean gobernatu zuen 1952-1958 urteetan. Konstituzioa errespetatu zuen, hala ere.\nWikimedia Commonsen badira fitxategi gehiago, gai hau dutenak: Carlos Ibáñez del Campo\nMultimedia: Carlos Ibañez del Campo\nBNF: 119701686 (data)\nOrriaren azken aldaketa: 22 ekaina 2021, 15:51.


Granite konderria (Montana) - Wikipedia, entziklopedia askea.\nGranite konderria (Montana)\nGranite konderriaren kokapena AEBtan\n4.473,98 km2 (%99.68)\n14,58 km2 (%0.32)\nGranite konderria (ingelesez: Granite County) Montanako konderri bat da, Ameriketako Estatu Batuetan. Hiriburua Philipsburg da. 2010eko zentsuaren arabera 3.079 biztanle zituen, Granite kilometro koadroko azaleran.\nGranite konderriak 4.488,57 kilometro koadro ditu. Horietatik 14,58 ura dira. Beste 4.473,98 lurra dira. Biztanleria dentsitatea 0,69 da.\n2010eko zentsoan bizi ziren 3.079 pertsonetatik 3.012 txuriak edo hispanoak dira. Horietatik hispano edo latino kategorian 44 dira. 3 beltzak edo afroamerikarrak. 13 amerikar natiboak ziren eta 1 Hawaii edo Pazifikoko irletako natiboak. 2 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 46 pertsonek kokatzen zuten.\nMultimedia: Granite County, Montana


Ekogunea, Kutxa Gizarte Ekintza Komunikazioa Albisteak Ostegunean, zozketa Puianako ekobaratzeak esleitzeko\n2021 Martxoa 08\nOstegunean, zozketa Puianako ekobaratzeak esleitzeko\nZuzenean jarraitu 12:00etatik aurrera.\nIrungo Udaleko Garapen Iraunkorreko arloak Puiako ekobaratzeak esleitzeko prozesuaren lehen emaitzen berri eman zuen otsailaren hasieran. Baldintzak betetzen zituztela egiaztatzeko arreta eta azterketa egin ondoren, eskaera-prozesuan onartutako herritarren eskaeren kopurua 173koa da, eta ekobaratze kopuru jakin bat esleituta duten adin-taldeen artean banatzen dira.\nAurreikusita zegoen bezala, ekobaratzeak baino eskaera gehiago daudenez, zozketa bat egingo da, eta, Covid-19ren pandemiak eragindako murrizketak direla eta, telematikoki emango da. Interesa duten guztiek zuzenean jarraitu ahal izango dute Irungo Udalaren YouTubeko kanalaren bidez (www.youtube.com/irungoudala). Kanal hori www.irun.org webgunean dago. Guztira 70 baratze jarriko dira herritarren eskura, honela banatuta:\nProiektu hau garatzeko, Udalak lankidetza hitzarmena berritu du Kutxa Ekogunearekin, Puianako parkea Baratze Parke Sarean integratuta jarrai dezan. Sareko gainerako kideek bezala, Puianako baratzeetako ekoparkearen erabiltzaileek doako baliabide batzuk dituzte ekobaratzeei ahalik eta etekin handiena ateratzeko.\nAbantaila aipagarrienen artean "Baratzezaintza ekologikoaren oinarriak" izeneko ikastaroa dago, erabiltzaile guztiek beren lurzatia abian jartzeko oinarrizko ezagutzak eskura ditzaten. Halaber, erabilera komunitarioko tresnak izanen dituzte eskura. Udalaren laguntza teknikoaz gain, erabiltzaileek Kutxa Ekoguneko teknikarien aholkularitza izango dute. Teknikari horiek aldian behin hurbilduko dira zalantzak argitzeko edo kontzeptuak argitzeko, Furgobaratza aldizkako zerbitzuaren bidez.\nBaratze Parkea Sarearen webgunean ere baratzezaintza ekologikoan lagunduko dien informazio tekniko eguneratua izanen dute. Aipatu behar da esleipen-hartzaile guztiek, gainera, Puianako baratzeen erabiltzaileen elkarteko (Irungo Bape) kide izan beharko dutela, Puianako parkea dinamizatzen lagunduko baitu. Izan ere, Udalarekin eta Kutxa Ekogunearekin batera, ekobaratzeetan jarduerak antolatzeko aukera izango dute.\nPuianako ekobaratze parke honek 4.500 m2 hartzen ditu. Obrak, 346.206,25 euroko aurrekontuarekin, 2016. urtearen erdialdean amaitu ziren, eta deialdiari forma emateko hilabete batzuk igaro ondoren, eta eskaera epea amaitu ondoren, lehen esleipendunak 2017an sartu ziren.


Miastenia gravis, muskulu-ahultasun izugarria | Consumer\nMiastenia gravis, muskulu-ahultasun izugarria\nIrribarre egiteko, betazalak irekitzeko, hitz egiteko edo arnasa hartzeko zailtasuna dira, besteak beste, gaitz horren ezaugarrietako batzuk.\narabera: Ostirala, 2009ko ekainaren 12a\nMiastenia gaixotasun arraroa da, eta milioi bat biztanleko 100-150 pertsona bizi dira, hau da, 6.000 pertsona inguru Espainian. Gaixotasun neuromuskular eta autoimmune horrek agerraldiak izaten ditu (hobekuntzakoak eta larriagotzekoak), eta muskulu-uzkurdurari eragiten dio, eta horrek indarra galtzea dakar. Edozein adin, arraza eta sexutan ager daitekeen arren, ohikoagoa da emakumezkoetan (3-2), batez ere 20 eta 40 urte bitarteko gazteetan eta 50-70 urte bitarteko gizonezkoetan.\nMiastenia gravis ez da eritasun degeneratiboa, ez kutsakorra, ez eta herentziazkoa ere. Jatorri ezezagunekoa, immunitate-sistemak eragindakoa: organismoaren defentsek zelulei kalte egiten dieten antigorputzak egiten dituzte. Antigorputz horiek muskulu-zuntzetan dauden errezeptoreetan kokatzen dira, eta, printzipioz, motoneuronetatik iristen diren seinaleak muskulura transmititzeaz arduratzen dira, muskulu-uzkurdura eragiten duten nerbio-bulkadak sortzen eta transmititzen baitituzte.\nEz dakigu zergatik agertu ziren, baina zientzialariak ziur daude iruzurra erabakigarria dela.’ Bularrezurraren hezurraren azpian, toraxean, dagoen defentsa-sistemaren guruin hori funtsezkoa da bizitzako lehen urteetan, sistema immunologikoaren parte bat bertatik sortzen baita. Haurraren hazkundearekin eta pubertarotik aurrera, haren tamaina murriztu egiten da, gantz-ehun bihurtu arte. Ikerketek erakutsi dutenez, miastenia gravisaren eraginpean daudenek iruzurraren tamaina oso handia dute, tumore moduan (timomak).\nNahiz eta ikerketek ez duten zehazki argitzen zer funtzio duen gaixotasun immunologiko horretan, badirudi guruin horrek, seguruenik, jarraibide okerrak sorrarazten dituela azetilkolina hartzen duten antigorputzak sortzeko, eta asaldura bat sortzen duela transmisio neuromuskularrean. Gainera, bestelako gaixotasun immunologikoek, hala nola artritis erreumatoideak edo lupus eritematoso sistemikoak, populazio orokorrak baino arrisku handiagoa dute.\nBeste gaixotasun immunologiko batzuk dituzten pertsonek, hala nola artritis erreumatoidea edo lupus eritematoso sistemikoa, populazio orokorrak baino arrisku handiagoa dute.\nMiastenia gravisaren ezaugarri espezifikoena muskulu-ahultasun minkor eta fluktuantea da. Begien inguruko muskuluetan hasten da, eta, hala, ukitutakoen %15ek baino ez du irauten. Gainerako pertsonetan, orokortzen da, bulbar-aldeko, lepoko eta sorbaldetako muskulaturari eragiten dio, gorputz-adarretara iristen da eta, kasurik larrienetan, arnas muskuluak erasaten ditu. Horregatik, muskuluaren edo muskulu-taldearen araberakoa da sintomatologia. Hala ere, sintoma nagusiak hauek dira: ikusmen bikoitza (diplopia) eta betazalen erorketa (ptosia), hitz egiteko zailtasuna (disartria), irenstea (disfagia) eta lepoan, besoetan eta hanketan ahultasuna, baita arnas krisiak ere. Puntu hori iritsitakoan, pazienteari intubatu egin behar zaio eta aireztapen mekanikoarekin lagundu.\nBere ondorioengatik, garaiz egindako diagnostiko batek gaixotasunaren aurrerapena ekiditen du, tratamenduari erantzun hobea eta pronostiko hobea lortzen da. Miastenia baieztatzeko, lehenik eta behin, gizabanakoaren historial medikoa berrikusten da. Hortik aurrera, odol-analisia egin behar da azetilkolinaren hartzaileek antigorputz immuneak dituztela baieztatzeko; antigorputz horiek gaixorik daudenean gertatzen dira, eta azterketa fisikoak eta neurologikoak egin behar dira. Beste proba bat edrofoniarena da. Bertan, edrofonio kloruro endobenosoarekin ematen da, eta azetilkolinaren degradazioa blokeatzen du, lotura neuromuskularretako mailak aldi baterako handituz.\nElektromiografia horretan, kaltetutako muskuluen zuntzak estimulatzen dira, eta egiaztatzen da ez dietela erantzuten estimulu elektriko errepikatuei, ordenagailu bidezko tomografia axialari (TAC) edo erresonantzia magnetikoari, timoaren guruin bat edo timoma bat identifikatzeko. Azterketa horiek diagnostikoa argitzen laguntzen dute, bai eta arnas gutxiegitasuna eta arnas gutxiegitasuna prebenitzen ere.\nMiasteniaren eboluzioaren ezaugarri nagusiak bere endekapen eta igorpenak dira. Tratamendurik gabe, larritasun handieneko faseak hilgarriak izan daitezke bost urtetik zazpi urtera bitartean agertzen dira, eta gaixoen %10era iristen ez den portzentaje batean, “sendatze” bat gertatzen da, batzuetan aldi baterako bakarrik, hasi eta hamar urtera, eta muskulu-ahultasuna erabat desagertzen da, eta pazienteek botikak ere utz ditzakete.\nMiastenia gravis-en aurkako Egun Nazionala dela eta, ekainaren 2an, Espainiako Miastenia Elkarteak AMES agintari eskudunei eskatzen zien ikerketa gehiago eta hobea egin zezatela, bai kaltetuen bai haien familien bizi-kalitatea hobetzeko; osasun-komunitateak informazio gehiago izan zezala diagnostiko goiztiarra, tratamendu eraginkorra eta pronostiko hobea lortzeko.\nPronostiko onena duen eta endekapenezkoa ez den gaixotasun neuromuskularretako bat izan arren, miastenia gravisa oso baliogabetzailea da, eta pertsonarengan -autoestimuan, izaeran, estres emozionalean, antsietatean, depresioan…- asaldurak eragiten ditu, baita familia-, gizarte- eta lan-giroetan aldaketak ere, horrek dakarren guztiarekin. Gaixotasunak zer adierazten duen zabaltzeko, AMES sentsibilizazio-kanpaina bat egin du hainbat oroitzapen-ekitaldiren bidez, hala nola pokerren eta informazio-diptikoen erakusketa farmazietan, osasun-zentroetan eta hainbat ospitaletan.\nMiastenia gravisarentzat eskuragarri dagoen tratamenduak, beti indibidualizatuak, gaixotasuna kontrolatzen du, eta, azken urteetan nabarmen aldatu den arren (duela 50 urte hilkortasuna %70ekoa zen), oraindik ez dago pisuaren ebidentzia zientifikoa ematen duen saiakuntza klinikorik. Ez dago organismoaren defentsa-erantzuna (antigorputzak) inhibitzen duen sendagai selektiborik, gainerako immunitatea aldatu gabe, eta albo-ondorio kaltegarriak oraindik garrantzitsuak dira.\nHala ere, immunosupresoreak, immunoglobulinak eta timoaren erauzketa kirurgikoa (timektomia) erabiliz, gaixoek ia ohiko kondizioetan bizitzeko aukera ematen dien egonkortasuna lortzen dute. Oraindik ez dago inolako saiakuntzarik haren adierazpena erreserbarik gabe frogatzen duenik, baina kasu-azterketen arabera, plasmaferesia onuragarria da epe laburrean. Hala ere, adituek azpimarratzen dute azterketa gehiago egin behar direla, iraupen luzeagokoak, diseinu hobekoak eta indibiduo-kopuru handiagokoak, teknika hori tratamendu osagarriekin bateragarria dela eta epe luzera egokia dela frogatzeko.\nMiastenia orokortuaren kasuan, zenbait farmako immunosupresorerekin egindako ikerketek adierazten dute zikloosporinak, terapia bakar gisa edo kortikoideekin ematen denak, edo ziklofosfamidak, kortikoideekin batera, nabarmen hobetzen duela gaixotasuna. Aitzitik, orain arte egindako azterketek ez dute azatioprinaren (bakarrik edo esteroideekin) edo tacrolimusaren (kortikosteroideekin edo ordezko plasmatikoarekin) onura nabarmenik erakusten.\nahulezia gaixotasun miastenia gravis-eu miastenia-eu muscular-eu


Aktibitateak – Hirikilabs\nurria 15, 2015 hirikilabs\nCircolab leku batetik bestera dioan esperimentazio laborategi bat da, non teknologia eta hezkuntza nahasten diren. bere helburua Kultura Digitala gizarteratzea da. Horretarako pertsonak [...]\nTeknologia eta bere erabilera gizakiaren historia baldintzatu du. Ingurunea moldatzeko gai egiten gaituzten jakintzak, teknikak eta prozedurak dira. Besteak beste, objetuak heltzeko ahalmena, [...]


Jainko sortzailea erlijioaren mitologian mundua edo unibertsoa sortu duen jainkoa da. Erlijio monoteistetan, Jainkoa, batzuetan Jaungoikoa ere deitua, naturaz gaindiko izaki gorena eta unibertsoaren sortzaile bakarra da, besteak beste judaismoan, kristautasunean eta islamean. Politeismoaren tradizioan, bestetik, jainko sortzaile izan daiteke ala ez. Erlijio henoteista batzutan, azkenik, Jaungoinko nagusi bat egon daiteke, sortzaile nagusia, eta bigarren mailako beste sortzailea; lehenengo bakarri egiten zaio otoitz.\nMonoteismo[aldatu | aldatu iturburu kodea]\nK.a VI. mendean Zoroastroaren jarraitzaileek jainko nagusi batengan sinistu zuten, Ahura Mazda, "Guztiaren egilea" eta lehenengo beste guztien aurretik. Kontzeptua Zoroastrok sartu zuen, bere aurreko erlijioa, mazdeismo, erreformatzeko momentuan.\nOrriaren azken aldaketa: 7 urria 2020, 21:42.


Jaiotzak euskadin 2020 • ZUZEU\nJaiotzak euskadin –\nJaiotza zenbakiak beherantz doaz Jaiotzen estatistika (JAIE) datuen arabera. Jaie hitzarekin irrifarra egin ostean, pandemiak eraginik izan duen eta pandemiaren eragina nolakoa izango zen jakinminez ibili naiz. Europako bataz bestekoaren azpitik daude jaiotzak Euskal Herrian antza, eta pentsatzeko ematen dit, hemen datuak azpian ikusi nahi badituzu. 2021eko jaiotza datuetan izango du eragin gehiago Covid19ak ustez, baina, datuetatik haratago ere joan beharko genukeela nenbilen pentsatzen…\n(EUROPA PRESS) – Euskal Autonomia Erkidegoan (EAE) 14.721 jaiotza izan ziren 2020. urtean, aurrekoan baino 697 gutxiago, hau da, %4,5eko jaitsiera, Eustat euskal estatistika erakundeak astelehen honetan plazaratu dituen jaiotzen behin behineko datuen arabera.\n2020ko 4. hiruhilekoan, Euskal AEko jaiotzek % 10,9 egin zuten behera\n2020ko 4. hiruhilekoan, Euskal AEko jaiotzek %10,9 egin zuten behera (eustat.eus)\n2020. urte osoan, jaiotzen jaitsiera % 4,5ekoa izan zen\n2020ko laugarren hiruhilekoan, Euskal AEn 3.425 jaiotza egon ziren, aurreko urteko aldi berean baino % 10,9 gutxiago, Eustaten datuen arabera. Urrian eta azaroan beherakadak % 5,6 eta % 12,4koak izan ziren, hurrenez hurren, eta jaitsiera are handiagoa izan zen abenduan, % 15,2koa.\nLurraldeka, hiru lurraldeek izan dute jaitsiera jaiotza-kopuruan, eta Bizkaia izan da urte arteko beherakadarik handiena izan duen lurraldea; 1.743 jaiotza izan ditu, 2019ko hiruhileko berean baino % 13,2 gutxiago. Araban 544 jaiotza izan dira (% 13,2ko beherakada) eta Gipuzkoan, 1.138 jaiotza (% 6,6ko jaitsiera). Datu horiek, betiere, 2019ko hiruhileko bereko datuekin alderatuta.\n2020ko urrian Euskal AEn ama izan ziren emakumeen % 30 atzerritarrak izan ziren; 2019ko aldi berean, % 28,4. Araba ehuneko horren gainetik egon zen (% 33,5), ondoren Gipuzkoa (% 30,1) eta, azkenik, Bizkaia (Espainiako nazionalitatea ez zuten emakumeak % 28,8 izan ziren).\nAmen % 79,2k baino gehiagok 30 urtetik gora zituzten\nAdinaren araberako jaiotzen banaketan, 30 eta 34 urte bitarteko amen ehunekoa % 35,2koa da; ondoren, 35-39 urteko amen ehunekoa % 32,8koa. 25-29 urte bitarteko taldean jaiotzen % 13,8 izan zen. 40 urtetik gorako amen kopurua (% 11,2) 25 urtetik beherakoena baino handiagoa izan zen (% 7).\nAma izateko adina ere aldatu egiten da nazionalitatearen arabera. Atzerriko amen batez besteko adina 31,1 urte izan zen, eta Espainiako nazionalitatea dutenena, 34,3 urtekoa.\nEzkondu gabeko amek izandako jaiotzen ehunekoa % 49,1ekoa izan zen\nBikote ezkondutik kanpoko jaiotzak 2020ko laugarren hiruhilekoan kopuru osoaren % 49,1 izan ziren, 2019ko aldi berean erregistratutako kopurua baino ehuneko 4,1 puntu altuagoa.\nJaiotzaren hurrenkerari jarraikiz, erdiak, 1.712 (% 50), lehen semea edo alaba izan ziren; 1.274 (% 37,2), beste behin erditu zuten amen umeak, eta 439 (% 12,8), hirugarren eta ondoko seme edo alabak.\n2020ko balantzea: 14.721 jaiotza, aurreko urtean baino 697 gutxiago\n2020. urte osoa kontuan hartzen bada, behin-behineko jaiotza-kopurua 14.721 izan zen, alegia, 697 (-% 4,5) jaiotza gutxiago, 2019ko datuekin alderatuta. Beherakada hori hiru lurraldeetan gertatu zen: Araban, % 6,5eko beherakada (168 jaiotza gutxiago); Bizkaian, % 5,4koa (416 jaiotza gutxiago) eta Gipuzkoan, % 2,2koa (113 jaiotza gutxiago).\njaiotza, Jaiotzak, Jaiotzak euskadin


San Martzial, erromeria iraunkorragoa helburu - Bergara - Goiena.eus\nSan Martzial, erromeria iraunkorragoa helburu\nJulen Iriondo 2016-06-17 12:48\nBiharamun-argazki deigarriak utzi ohi ditu jaiak ingurune naturalean. Aurten ere hartu dituzte zenbait neurri hondakinak prebenitzeko.\nBergaran tradizio eta indar handiko erromeria da San Martzialekoa, ekainaren 30a –santuaren eguna– osteko domekan izen bereko ermitaren inguruan egin ohi dena; eta aspalditxoan tradizio bihurtua da, baita ere, jaiak biharamunean ingurune natural hartan utzi ohi duen panorama, bertan botata utzitako hondakinek sortzen dutena, batez ere.\nHondakinak murrizteko eta horien kudeaketarako, Bergarako Udalak zenbait neurri berri hartu ditu aurten: honela, mahaiak eta aulkiak alokatzearekin batera, mahai bakoitzeko zortzi edalontzi berrerabilgarri eta hondakinak gaika biltzeko poltsak banatzen ari dira –egunean bertan txosnetan ere eskuratu ahal izango dira–, eta edukiontzien puntu bat gehiago ere jarriko dute: "Jaia bukatu ondoren, eta San Martzial zegoen egoeran garbi uzteko, hondakinak bilketa gunera eraman beharko dira, egoki sailkatuta", diote Udaletik.\nHondakinekin sortu ohi den egoerak hor jarraitzen du –iazko argazkietan ikus daitekeen bezala–, baina Obra eta Zerbitzu batzordeko buru Lander Arregik nabarmentzen du erromeria egunean gertatzen diren kalteak, gaur egun, ez direla, behintzat, egiturazkoak, "azken urteetan ingurumena babesteko egindako lanak emaitza dezente" eman dituelako; "hobekuntza izugarria" izan dela dio: Arregik gogora dakar lehen terrazak egin ohi zituztela, sua lurrean egiten zela, zuhaitzetako adarrak moztu, egurra bildu...\nSalbuespenen bat izaten da oraindik; iaz, adibidez, kuadrilla batekin "arazo txiki bat" izan zela dio zinegotziak: "Sua egin zuten lurrean, eta aitzurrekin terraza luzatu apur bat"; kaltearen ordainetan, kuadrilla horrek lan sozial bat egin behar izan zuen San Martin jaietan. Egindakoaren ondoren, kuadrilla hartakoek jarrera ona erakutsi zutela eta gauza "konpondu" zela dio Obra eta Zerbitzuetako buruak.\nMendia Bizirik-en aldarria\nAurtengorako hartutako neurriak "azken urte askotan egindako lanaren jarraipena" direla dio Lander Arregik. Izan ere, urteak dira, adibidez, Mendia Bizirik taldea –Pol-Pol barrukoa– ingurune natural harekiko errespetuzko jarrera lortzeko lanean jardun zela, taldearen aldarrikapenak Udalak bere egin zituela ikusi zuten arte; hain justu, aurreko agintaldian Udalak arau eta debeku sorta jasotzen dituen bandoa osatu zuen.\nSan Martzialekiko Mendia Bizirik taldearen aldarria, ordea, ez zen mugatu erromeria egunera; duela hamar urte, Udalak ingurua berreskuratzeko eta biodibertsitatea babesteko aktuazio garrantzitsu bat egin zuen; hori euren eskaria ere izan zela dakarte gogora Mendia Bizirik taldetik.\nAlderdien arteko bilerak\nOrainaldira itzulita, erromeria eguna gertu dela –uztailaren 3an izango da aurten–, gaia esku artean darabilte udalbatzako alderdietako ordezkariek; gaia aztertzeko bilera bat egin dute, eta dagokion batzordean ere jorratu dute. Irabaziko Aiert Lizarraldek txosten bat aurkeztu zuen duela zenbait aste, hainbat neurri proposatuz; EH Bildutik ere garrantzitsu jotzen dute gaia, eta aurtengotik harantzago festa iraunkorragoak lortze aldera lanean jarraitu beharra nabarmendu dute.\nGertukoena uztailaren 3koa da-eta, amaitzeko Lander Arregiren mezua: "Jendeari gogorarazi behar diogu baietz, jai bat dela, baina arduratsu jokatu behar dugula inguruarekiko".


HAPOren Aurrerapen dokumentuaren erakusketa amaitu da oso datu positiboekin - Gaurkotasuna - Hondarribia\nHAPOren Aurrerapen dokumentuaren erakusketa amaitu da oso datu positiboekin\nGuztira 844 pertsonek bisitatu dute Hiri Antolamenduko Plan Orokorraren Aurrerapenaren erakusketa fisikoa ARMA PLAZA Fundazioaren bigarren solairuan. Maria Serrano Hiritarrekiko Harremanetarako zinegotziak eman du horren berri.\nHorrez gain, 209 pertsonak parte hartu dute herritarren partaidetza-prozesuaren barruan antolatutako hiru tailer eta bi hitzaldi informatibotan, eta 4.015 sarrera izan dira www.hondarribia.eus gunean HAPOren atalean, guztira 18.675 azpi-orrialde ikusi dituztenak. Azkenik, 95 pertsonak egin dituzte kontsultak arkitekto espezializatu batekin.\nErakusketa bi hilabetez\n“Datuak oso onak dira” gehitu du Serranok. “Irailaren 3tik azaroaren 8ra bitartean, asko izan dira era batera edo bestera interesa erakutsi dutenak Hiri Antolamendurako Plan Orokorraren Aurrerapenarekin. Udaletik oso balorazio positiboa egiten dugu, herritarrek interes handia erakutsi dutela ikusi baitugu, bai erakusketa bisitatzen, bai galderak eta proposamenak egiten.\n"Erakusketa itxi ondoren, Hirigintza Saila jasotako proposamenak lantzen ari da horretarako jarritako epean. Emaitzak eskuratu ondoren, HAPOko erredaktoreek txosten batean jasoko dituzte baietsitako eta ezetsitako proposamenak. Ondoren, hasierako onespenaren dokumentua idazteko irizpideak eta helburuak hartuko dira. Udal Osoko Bilkuran egin beharko da” amaitu du Serrano zinegotziak.\nHondarribiko HAPOren Aurrerapenari buruzko informazio guztia hemen ikus daiteke: www.hondarribia.eus/hapo


AQUITAINE.eus: MUGAZ GAINDIKO ELKARLANERAKO KULTUR EGITASMOA\nEusko Jaurlaritzak eta Aquitaine eskualdeak osatzen zuten Akitania-Euskadi Euroeskualdeak, Etxepare Euskal Institutuak eta Euskal Kultur Erakundeak lankidetza hitzarmena sinatu zuten 2016ko urtarrilean.\nHitzarmenaren bitartez sinatzaileak lankidetzan ari dira bi norabidetan:\nBatetik, Ipar eta Hegoaldeko euskal kultur sortzaileen lanak Akitaniako diziplina ezberdinetako jaialdi eta ekitaldietan erakusten dituzte. Bestetik, Akitaniako eta Euskadiko kultur sortzaile eta eragileen arteko mugaz gaindiko harremanak eta elkarlana sustatzen dituzte.\nGainera, 2017az geroztik, euroeskualdearen lurralde eremua bikoiztu egin da. Batetik, 2016an abiatu zen Frantziako lurralde antolaketa berriaren ondoren, Akitania eskualdeak bere baitan hartu ditu Poitou-Charentes eta Limousin eskualdeak Akitania Berria sortuz. Bestetik, Nafarroako Foru Erkidegoa ere euroeskualdearen partaide izatera pasa da, eta honekin, Nafarroako Gobernuaren Vianako Printzea Erakundea Aquitaine.eus proiektuko bazkide berria izatera pasa da.\nGaur egun, Akitania Berria-Euskadi-Nafarroa Euroeskualdeak 8,7 milioi biztanle ditu eta ia 100.000 kilometro karratuko azalera du.


Baserri kultura berreskuratu nahia - Ahotsak.eus\nBaserri kultura berreskuratu nahia\nBaserri kultura berreskuratu nahia Baserria da gure kulturaren oinarria, eta eutsi egin beharko geniokeela uste du Jabierrek. Baserritarren elkar laguntzeko ohiturak azaltzen dizkigu. Gaur egun ohitura horiek galduta daude. Ez dio gizarteari etorkizun itxaropentsua ikusten.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARR-050-009 kodeko bideoa nahi duzula aipatzea: ahotsak@ahotsak.eus\nBaserria da gure kulturaren oinarria, eta eutsi egin beharko geniokeela uste du Jabierrek. Baserritarren elkar laguntzeko ohiturak azaltzen dizkigu. Gaur egun ohitura horiek galduta daude. Ez dio gizarteari etorkizun itxaropentsua ikusten.\n-Bueno langintza zaha... Bueno, beti fan biher dou /fanbiou/ ba ikesiaz ta aurreratuaz, ezta? Hori da gauza bat. Baiña beste gauza bat da kentzie, eta hori ez da kendu biher. Baserrixei eutsi in biher jakue, ez kendu. Baserrixe ez da baserrixe bakarrik, baserrixe hizkuntzaz, ohitturaz, edukaziñoz esaten jakona, joe, hortik gure oiñarrixe hori da! Eta horreik galtzen dittugunien ez da egongo ez kooperatibarik eta ez ezer be ez da egongo. Ze hori, hori da gure edukaziñua, bizi guztian euki dogune. Basarrittarra izen da beti bata bestiei laguntzekue. Nik e, gure denporan izeten zan ba, esate baterako, ta nik hori askotan ikusi dot, e! ba Kataiden igual [azen] sasoi ona orduen. Nire lehengusu bat euen han eta sasoi ona egoten zan ta eurak be sasoikuek izeten zien ta, orduen, ba, eurixe ein biher … bedarra ebaitte igual, ezta? Aldameneko baserrixan. Beste baserrixan, bedarra ebaitte. Eta hareik larri… ta eurixe. Eurixa itxuria. Ta hareik larri baebitzen, bedarra erretirau ezinke, faten zien Kataidetik hara bestiei laguntzen. Ta eurak igual-igual etorten zien bestaldera, e!\n-Oin ez da holakorik.\n-Bai, oin, oin hori, hori… baiña hori da gure edukaziño bat. Baiña hori fan da!\n-Ta ez xatzu /etxatzu/ pentsaitten hori igual lehengo auzo-lan edo laguntasun hori…\n-Bai, hori, beste bat.\n-Horretxek berorrek sortu dauela kooperatibismua hemen.\n-Bai ba! Bai ba! Hori esaten dot ba. Horregatik esan dutsut ba lehen, ba deskuiduen hori ohitturioi horreik gauzok kentzen badie ez dauela ez kooperatibarik ez ezer be ez dauela. Ez hori bakarrik, beste mille gauza ez daz. Hori, hori baserriko edukaziño bat da. Bata-bestiei laguntzie ta hori. Hori galtzen badogu ba, ez da egongo ezer e.\n-Orduen egoismuen fundauko gara, amerikanuek letxe pistoliaz ibiliko gara danok. Ta hori da txarra! Guk sozidade bat armatzen badogu oin, ba, lapurretakue, nik zuri ostuko dutsut, ezta? Hori, zera, ba, dirue edo gure dana. Ta osketan... nik zuri osketan badutsut /butzut/, zuk be ostu in biherko dozu /bikozu/.\n-Batonbatei. Neuri, horri edo batonbatei. Ta orduen ze..? ta ze kultura ein dou? ba lapur kulturia. Eta hori, ba, horreik gauzok daz hemen txarto, zera, horreik zeretik erakutsi biher daue, eskolatik eta… bai oin, oin in eskolatik, lehen baserrittik, baserrixe zan eskolie len. Eta oin hori galdu da. Hor hutsune haundixe. Eta, karo, hor e, ba, oin esaten jakona, teknikoki aurreratuko gara, baiña guk eitten badogu gizarte bat txarra, gizarte... bata bestiei ez errespetetako eta lapurretan eta, eta guzurretan eta hori gizartioi itten badogu, orduen ezingo gara ondo bizi, e. Hori beste… zer da, ba, ondo bizittie?\n-Bai, bai, karo.\n-Bai, zer da ondo bizittie? Diru asko eukittie? Ez, ez da bakarrik dirue, biher da gizarte on bat eittie be bai. E? Batez be, batez be. Ze len jentie…\nGerra etorri zenean, Askatxura\nFray Gabriel de Landaren historia\nUmetatik etxeko lanetan lagun behar\nElkartasun handiagoa zen lehen\nLezo asko aldatu al da?


Udako oporren bueltarako 5 gomendio • TaPuntu\nUdako oporren bueltarako 5 gomendio\nOraindik ere udako opor garaiaz gozatzen ari bazara, zorionekoa zu! Urte osoan egiten ez ditugun gauzak egiteko aprobetxatu ezazu!\nAldiz, iraila lanera bueltatzeko garaia baduzu, bueltatze prozesua arindu dezaketen 5 gomendiori buruz hitz egingo dugu Martxan honetan. Goazen gomendio horiekin!\n1. Posible bada, lan aukeraketa egin\nIraila lan gehien pilatzen den garaia izaten da. Gu bezala, gure bezeroak ere lanera bueltatzen dira, eta badirudi denak ados jartzen direla dituzten beharrak aldi berean eskatzeko.\nLan guztia batera ezin dugunez aurrera atera, lan aukeraketa egin beharrean gaude. Eta hori ona izan daiteke guretzat. Posible bada, lana aukeratzean errazen burutuko ditugunak aukeratu lehenik. Lanak hasi eta bukatzeak lan girora errazago moldaraziko gaitu, eta guretzat oso motibagarria izango da.\n2. Lan etenaldiak errespetatu\nLanean etenaldiak izatea guztiz gomendagarria da, eta are gehiago udako oporren bueltan. Egokiena, 2-3 orduro 15-20 minutuko etenaldia egitea da. Eta etenaldia fisikoki lan postutik, edo eraikuntzatik mugitzea bada, askoz hobe.\nEtenaldia beste lankide batzuekin egiten badugu, gogoratu deskonexio momentuan gaudela. Lan kontuak ekidin une horietan. Beti bada hitz egiteko konturik. Ah! Eta mugikorrean lan deirik jasotzen badugu, hil ala bizikoa ez bada, gerorako utzi!\n3. Iraila ere uda garaia dela gogoratu\nAskotan, udako oporren ondoren lanera bueltatzen garenean ahaztu egiten zaigu oraindik ere uda garaian gaudela. Bale, gurean askotan uda garaia motz xamarra izaten da eguraldi kontuetan, baina iraila hain justu, nahiko dezentea izan ohi dugu normalean.\nAprobetxa ditzagun egun luzeak, lagun eta familiakoekin egonaldiak, terraza giroak, goizeko edo arratsaldeko ibilalditxoak. Ekintza guzti hauek gure herri eta hirietan egin ditzakegunak dira, gainera. Eta utz ditzagun etxeko egonaldiak negua iristen denerako!\n4. Lanegunaren ondoren, kirola egin\nKirola egitea beti da ona, eta oraindik ere hobea oporren ondorengo lehen lanegunen bukaeran. Egunaren hasieran hobeto badatorkizue, beste aukera bat da.\nIzan daiteke hasieran alferkeria sentitzea. Kirola egiteak suposatzen duen esfortzua burura etortzea. Baina utzi ideia horiek alde batetara, eta pentsatu kirola egin osteko plazerean. Eguneko buruhausteak gainetik kentzeko primerakoa! Eta gogoratu, kirola egitea ibilbidetxo bat egitea izan daiteke!\n5. Hurrengo asteetan burutuko den eskapadatxo bat antolatu\nNahiko ohikoa izaten da udako opor luzeen ondoren hurrengo oporraldian pentsatzea. Baina kontuz! Ez dezagun datorren urteko udaran pentsatu!\nEgokia izan daiteke aste gutxi barru eskapadatxo bat burutzea. Laneko helburuak onak diren bezala, aisialdi helburu berriak ere onak dira.\nEta zuk, ze gomendio dituzu lanera bueltatu garenontzat?\nNola sortu bideo baten storyboard edo gidoia?\nBezero arreta digitala, nola?\nZure denbora eraginkortasunez kudeatzeko web 2.0 tresna erabilgarrienak


Josune Gorospek nabarmendu du hauteskundeetako gastua %10 beheratzea “zinismo hutsa” dela, eta neurri horrek lurralde esparruko alderdiak kaltetzen dituela salatu du\nAzaroaren 10eko hauteskundeetarako Bizkaiko hautagai jetzaleak gogora ekarri du EAJ-PNVk hitzez-hitz betetzen duela EUDELen baitan kanpoko publizitate inbaditzailea ezabatzeko adostu zen akordioa\n03 Urria | Kongresua\nEAJ-PNVk gaur esan du ez duela onesten Espainiako alderdi politiko nagusiek hauteskundeetako gastuak %10 beheratzeko planteatu duten proposamena. Josune Gorospek, azaroaren 10eko hauteskundeetarako Bizkaiko hautagaiak, ETB-1en egin dioten elkarrizketan esan du neurri hori “zinismo hutsa” dela eta nabarmendu du lurralde esparruko alderdiak kaltetzen dituela euskarri komertzialen bidez “hautagaiak ezagutarazteko aukera” kentzen zaielako, eta kritikatu du “atxikimendua besterik behar ez duen kontratu gisa planteatu izana, hauteskundeak errepikatu behar izatera eraman gaituzten horiek proposatuta, gainera”.\nGorospek kritikatu duenez, Espainiako alderdiek, beren esloganak eta mezuak ezagutzera emateko orduan Estatuko hedabide nagusietan presentzia mediatikoa bermatuta dutenek, kanpoko publizitatea aukeratu dute hauteskundeetako gastua murrizteko “kanpainako gastu osoaren %10a baino ez den arren”.\nHautagai jeltzaleak era berean gaineratu du neurri horrek zuzenean kaltetzen dituela lurralde esparruko alderdi politikoei, azken hauek kanpoko euskarri komertzialak baliatzen dituelako “hautagaiak hiritargoari ezagutarazteko”, eztabaidetan eta gainerako hauteskunde espazioetan oso toki murritza ematen zaielako Espainiako alderdi handiek daukatenarekin alderatuta. Zentzu berean, Gorospek EAJ-PNVren konpromisoa gogoratu du, Eudel erakundearen barruan alderdien artean adostu den akordioaren arabera, euskarri inbasiboetako publizitatea ezabatzeko,besteak beste banderolak edo faroletako kartelak.\nAzken finean, Gorospek azaldu du EAJ-PNVren helburua dela euskal hiritargo osoak hurrengo Hauteskunde orokorretarako hautagai jeltzaleak ezagutaraztea eta EAJ-PNVren mezua hiritargo osoarengana irits dadila, bere proposamenekin eta elkarrizketarako, akordioak adosteko eta egonkortasuna ekartzeko planteatzen dituen proposamenekin batera, bere jarduera politikoaren gidalerro gisa eta proposatzen dituen neurri nagusien artean Euskadiren,bere erakundeen eta bere autogobernuaren defentsa dagoelarik.


Xelestin erresistentziarako lanean - Mintzoak - Ipar Euskal Herriko ahozko memoriaren ataria\nXelestin erresistentziarako lanean\nPiarre koinatua, ahizparen senargaia garaia hartan, preso hartu zuten erresistentzian ibiltzeagatik; handik denbora batera askatu zuten. Gurasoen jaiotetxean, Zinkoenean, erresistentziakoen atzera-aurrera handia zebilen. Berak ere usu egin zuen haiendako lan, mezuak batetik bestera eramaten batez ere. Ez ziren jabetzen nolako arriskuan sartzen ziren. Kontrabandorik, aldiz, ez zuen egin. Elurretan ere ibiltzen zen anaia, zurezko "erraketak" eginda. Alemanek ez zuten susmo txarrik izaten. Berak ostatuan zerbitzatzen zituen eta bide batez galderak egin, gero informazioa koinatu gaiari pasatzeko. Gogo onez aritzen ziren.\nBadihardugu (ahotsak.eus) elkartearen artxibo-kodea: URE-007-13\nKontrol batean gelditu zutenekoa\n1939-1945 gerla denborako kontrabanda


Sistema berri batek ziklomotorren abiaduraren trukaketa detektatzen du IAT pasatzean | Consumer\nSistema berri batek ziklomotorren abiaduraren trukaketa detektatzen du IAT pasatzean\nIbilgailu horiek ez dute 45 kilometro baino gehiago egin behar orduko, baina batzuk 100 kilometrokoak dira.\nZiklomotorrek lasterka gehiago egiteko duten trukaketa gai-zerrendan dago. Ibilgailu horiek ez dute abiadura maximoko 45 kilometro orduko gainditu behar, Europako Batzordearen 95/01 Zuzentarauan ezarritako baldintzen arabera. Hala ere, batzuk 100era irits daitezke, eta hori arriskutsua da.\nLegez kanpoko aldaketa horiek nahiko merkeak eta, kasu batzuetan, erraz egiten direnak detektatzeko, Madrilgo Karlos iii.a Unibertsitateko (UC3M) ikertzaileek sistema bat diseinatu dute, ziklomotor batek Ibilgailuen Azterketa Teknikoko (IAT) probetan lor dezakeen abiadura maximoa egiaztatzeko.\nOrain arte, hori ezin zen egin IATetan “instalazio horietan ezin baitziren 95/01 Zuzentarauaren baldintzak errepikatu, ezta parametro hori zuzenean neurtu ere”, adierazi zuen Unibertsitateak.\nUC3Mko ikertzaileek asmatutako metodoak arrabol libre baten bidez neurtzen du abiadura; erraz mantentzen da, eta ez du prezio altuegia. “Horrelako arrabolak merkeak dira fabrikatzeko, mantentzeko errazak eta kalibratzeko oso errazak; beraz, IATentzat oso egokiak dira”, azaldu zuen José Antonio Calvo ikerketa-zuzendariak.\n156 hildako saihets litezke\nSistema berriaren bidez, egiaztatu ahal izango da ibilgailua gai ote den, saiakuntza-baldintzetan, gehienezko abiadura legala gainditzeko, ez benetako abiadura maximoa gainditzeko, faktore askoren mende baitago: errepidearen malda, pneumatikoen egoera, haizearen abiadura eta norabidea, motorraren egoera, etab.\n“Motozikleten abiadura-neurgailu” horrek urtean 156 hildako murrizten lagun lezake, ziklomotorretan abiadura handiegia izateagatik, “Safety Barometer” txostenetik ateratzen den moduan. Azterlan horrek adierazten du 2005ean 17.635 istripu gertatu zirela, ziklomotor bat tartean zela, eta ondorioz 313 hil zirela. Gainera, adierazi du aztertutako kasuen %50ean, gutxienez, ezbeharraren kausa nagusia gehiegizko abiadura izan zela.\nabiadura gainditu gehienezko abiadura trukaje ziklomotorrak


Txina Aluminiozko Titanium fabrikatzaileak eta Hornitzaileak - Nantong Angshen Metal Material co., Ltd\nHasiera > Produktuak > Aluminiozko Base Maisu Alloy > Aluminiozko Titanium\nAluminio titanioa material metaliko bat da. Ehunketa galdaketaren etekin handia, galdaketa trinkoa, bukatutako produktuaren indar handia, hausturarik ez, malgutasun handia eta kobrezko plakaren kolore ona eta pisu arina ditu.\nKonpainiak teknologia aurreratuak erabiltzen ditu aluminio titaniozko boroa, aluminiozko titanioa, aluminiozko aleazio disolbatzaileak, aluminioaren gehigarriak, ingurumenarekiko eraginkortasun handiko fluxu berriak, tarteko aleazioak, elementuen gehigarriak eta hautsak bustitzeko ekipamenduak, erabiltzaileek ongi etorriak.\nHonako hau aluminiozko titanioari buruzkoa da\nlotuta, aluminiozko titanioa hobeto ulertzen lagunduko dizuet\ngehiago inegitekomazio egiteko Aluminiozko Titanium Rod gisa Hurrengo, it izango laguntza erabiltzaile to hobeto ulertu Aluminiozko Titanium Rod.\ngehiago inegitekomazio egiteko Aluminiozko Titanium Waffle gisa Hurrengo, it izango laguntza erabiltzaile to hobeto ulertu Aluminiozko Titanium Waffle.\ngehiago inegitekomazio egiteko Aluminiozko Titanium Ebaki Antzezleak Bar gisa Hurrengo, it izango laguntza erabiltzaile to hobeto ulertu Aluminiozko Titanium Ebaki Antzezleak Bar.\nNantong Angshen dago a profesionala Aluminiozko Titanium fabrikatzaile eta fabrika in Txina. zabalduta dago erabili in aluminio prozesatzeko, alanbre, kablea, ordezko zatiak, aluminio plaka, gerriko eta bigarren mailako aluminio.Our produktu dute du characterdagotics of Moda, berriena, iraunkorrak. Produktuen kalitatea bermea , merkeak eta Behe Price.we look aurrera to lan- batera zuk. Harremanetarako gurekin gaur.


Donostia Zinemaldia :: As You Are\nAEB 105 m.\nJack institutu bateko ikaslea da, eta bere ama ezkongabearekin (Karen) bizi da hiri bitxi batean. Gizarteak baztertuta dauka, bakartitzat hartzen dute, eta Jackek ez du batere lagunik izango harik eta Karenen senargai berria, Tom, haiekin bizitzera joaten den arte. Orduantxe sartuko da haien bizitzan Mark, Tomen semea. Bi outsiderak berehala egingo dira lagun min, eta, jatetxe batean halabeharrez topo egin ostean, Sarah izeneko neska bat ere taldeko kide egingo dute. Hirurek ere taldetxo horretan topatuko dute salbazioa; hala, harremanetan hainbat aldaketa izan ostean eta sekretu batzuk jakin ondoren, hausnartu beharko dute zenbateraino ote dauden prest aukeratu dituzten bizitza horiek bizi izateko.\nVotiv Films (AEB)


Euren gorpuak Zabalgarbin eta Casilda parkean aurkitu dituzten bi pertsonen heriotza nekropolitiken ondorioa da | LAB SINDIKATUA\nEkintza Soziala Euren gorpuak Zabalgarbin eta Casilda parkean aurkitu dituzten bi pertsonen heriotza nekropolitiken...\nEuren gorpuak Zabalgarbin eta Casilda parkean aurkitu dituzten bi pertsonen heriotza nekropolitiken ondorioa da\nEz da kasualitatea. Astearte goizaldean Bilboko Zabalgarbiko hondakinen tratamendurako plantan gertatutakoak agerian uzten du Hego Euskal Herriko etxebizitza eta harrera politiken hipokresia. Hilik agertu den pertsonak ezaugarri zehatzak ditu. Zabaldutako informazioaren arabera, jatorri geografiko atzerritarreko gaztea da, kale- egoeran eta prekaritate-pobretze egoeran zegoena. Ez da kasualitatea, ez da gertaera isolatua, beste batzuetan ere gertatu izan da.\nEra berean, Bilboko Casilda parkean gaua pasatzen ari zen pertsona baten heriotzaren berri ematen duen albisteak, salatzen ari garena berretsi besterik ez du egiten.\nKalean dauden pertsonek gauez hotzez ez hiltzeko zaborrontzietan babestu behar izateak izen-abizenak eta arduradun politikoak ditu. Nekropolitika esaten zaio; agintarietzat bizitza batzuk beste batzuk baino gehiago balio duten ideian oinarrituta zehaztu eta garatzen dira politika publikoak, eta horregatik hiltzen uzten zaie. Heriotza hauek saihestu egin litezke borondate politikorik balego.\nHarrerako azpiegitura publiko defizitarioak eta higiezinen espekulazioak milaka pertsona indarkeria instituzional, prekarizazio prozesu eta oinarrizko premien urraketako egoeretara zigortzen ditu gurean, hala nola baldintza duinetan etxebizitza izateko eskubide urraketara ere. Horren adibide dira Bilboko Atxuri auzoko kantxak ixteko erabakia. bertan, gaua igarotzen dutenei alternatibarik eskaini gabe, etenik ez duten etxegabetzeak edo higiezinen espekulazioa bultzatzen duten politikak.\nLAB sindikatutik, EAEko eta Nafarroako administrazioek etxebizitza negozio bihurtzen duen eta espekulazioa eta arpilaketa pertsonen bizitzaren gainetik lehenesten dituen eredu baztertzaile baten alde egindako apustua gaitzesten du. Hego Euskal Herriko udalek eta Aldundiek erantzukizun politikoak saihesteari utzi eta aukerak eta aukerak sistematikoki ukatzen jarraitzen duten bitartean, gazte horiek modu askotan hiltzen jarraituko dute.


Euskaltegietan euskara ikasten aritu direnek bekak eskatzeko moduan dira - Aktualitatea - Lasarte-oria\nEuskaltegietan euskara ikasten aritu direnek bekak eskatzeko moduan dira\nEuskaltegietan euskara ikasten aritu direnek bekak eskatzeko moduan dira. Sei diru-laguntza lerro onetsi ditu euskara-sailak\nEuskara Batzordeko lehendakaria den Jon Antxordoki jaunak 2021 urtean euskara-sailak egin duen diru-laguntza deialdia aurkeztu du. Guztira sei diru-laguntza lerro aurkeztu ditu eta horietarako, 77.260 € daude onetsita.\nDeialdi bakoitzaren baldintzen eta eskaera-orrien berri nahi duen orok Udalaren webean du informazio guztia edo bestela Euskara-zerbitzurarekin jar daiteke harremanetan, telefonoz (943376184) edo emailez (euskara@lasarte-oria.eus).\na) Euskara ikasteko bekak\nEuskara ikasi nahi duten herritarrak zeregin horretan laguntzea\nb) Udako unibertsitateetako euskarazko ikastaroetarako bekak\nUnibertsitatean euskarazko ikasketak egiten ari diren herriko gazteak laguntzea\nc) Aisialdiko begirale eta zuzendari tituluak euskaraz ateratzeko ikastaroetarako bekak\nAisialdian lan egin nahi duten herriko gazteak laguntzea\nd) Autoeskoletan gidabaimenaren atal teorikoa euskaraz ateratzea saritzeko bekak.\nHerriko gazteak gidabaimena euskaraz ateratzera animatzea.\ne) Enpresetako eta elkarteetako jarduera puntualak euskalduntzeko diru-laguntzak.\nHerriko enpresa eta elkarteak beren zeregina euskaraz egin dezaten laguntzea (errotuluak, irudi korporatiboa, webak, programa informatikoak, dokumentazioa…)\nf) Hamar langile baino gehiagoko enpresetako jarduerak euskalduntzeko Baietz Gurean! programako diru-laguntzak\n10 langile baino gehiagoko enpresak laguntzea, euskararen erabilera gehi dezaten. Bikain ziurtagiriaren osagarria.\nDagokion ikastaroa bukatu eta hurrengo hamabost egunen barruan\nHitzarmenean adosten dena\nmatrikularen % 85 artekoa\nmatrikularen % 50 artekoa\n* matrikularen % 50 artekoa.\n- Begiraleak 250 € gehienez\n- Zuzendariak: 150 € gehienez\nAtal teorikoaren matrikularen kostua, gehienez 400 €\nJardueraren arabera. Gehienez 500 €\nEmandako urratsaren arabera\na) Euskara ikasleek bekak eskatzeko aukera orain\n2020-21 ikasturtean euskara ikasten aritu diren herritarrek matrikula-prezioaren %85 arteko beka jaso dezakete Udaletik. Ikastaroa bukatu eta hurrengo hamabost egunen barruan aurkeztu beharko du interesatuak eskaera.\nUdalak onetsita duen irizpideari jarraituz, Euskara Batzordeak %85a arteko bekak eskainiko ditu. Beka jasotzeko, Lasarte-Orian erroldatua egon behar da eta egindako ikastaroan gutxienez % 85eko asistentzia bete behar da. Diruz lagunduko diren ikastaroak hauek dira: euskaltegiko ikasturtean zeharreko ikastaroa, gutxienez 80 ordukoa (autoikaskuntzakoak ere bai), barnetegia, gutxienez hilabete segidan baldin bada, eta, udako ikastaroak, ikasturtean zehar aurreko ikastaro-mota horietako bat egin duten ikasleen kasuan.\nb) Unibertsitateetako udako ikastaroak\nUnibertsitateko ikasleek, langabetuek edo erretiratuak direnek, berriz, aurtengo udan unibertsitate bateko uda-ikastaroa euskaraz eginez gero, matrikularen %50 arteko diru-laguntza jaso ahal izango dute. Bekak soilik matrikulako gastuak estaliko ditu, egoitza, garraio eta antzerako gastuak ez ditu estaliko.\nKasu honetan ere, dagokion ikastaroa bukatu eta hurrengo hamabost egunen barruan aurkeztu beharko du interesatuak eskaera. Beranduenez urriaren 31n.\nc) Aisiako begirale eta zuzendariak\nAurreko irailaren 1a eta aurtengo abuztuaren 31 bitartean begirale ikastaroa hasi eta bukatzen duten herritarrek, matrikularen % 50 arteko (250 euro gehienezko kopurura arte) beka jasotzeko aukera dute, baldin eta ikastaroa euskaraz eta Eusko Jaurlaritzak homologatua izan bada eta alderdi teorikoa gainditu baldin badute.\nZuzendari ikastaroa egin dutenen artean, berriz, baldintzak berdinak dira eta bekaren gehienezko kopurua 150 €koa izango da.\nBatzuen zein besteen kasuan, dagokion ikastaroa bukatu eta hurrengo hamabost egunen barruan aurkeztu beharko du interesatuak eskaera. Beranduenez urriaren 31n.\nd) Gidabaimenaren atala teorikoa\n2020ko urtarrilaren 1etik abenduaren 31ra bitartean gidabaimenaren atal teorikoa euskaraz gainditu dutenek hartuko dute parte Buruntzaldean zozketatuko diren 10 sarietan. Lasarte-Oriak sari bat emango du, baimen teorikoaren matrikularen balio bera izango dutenak, gehienez 400€. Zozketako 2022ko urtarrilean egingo da.\ne) Enpresetako eta elkarteetako jarduera puntualak euskalduntzeko diru-laguntzak\nEkintzaile berrien kasuan, sozioekonomia departamentuarekin batera, enpresa txiki berriak sortzen direnean, hasierako momentu horretan, enpresa irekitzera doanean, errotulua eta gainerako elementuak euskaraz egon daitezen sustatzeko 10.000,00 €-ko diru-kopuru berri bat onetsi du euskara-sailak.\nf) Baietz gurean! egitasmoa\nIzen hori du Buruntzaldeko udalerrietan dauden hamar langile baino gehiagoko enpresetako jarduerak euskalduntzeko laguntzak ematea helburu duen programak. Enpresa batek Baietz gurean! egitasmoan parte hartzea erabakitzen duenean, Udalak enpresari neurketa egingo dio eta 100 puntuko tarte batean kokatuko du. Puntu-tartea adierazteaz gain, enpresari proposatzen dio zein neurri har ditzakeen hurrengo puntu-tartera pasatzeko.


Raynans - Wikipedia, entziklopedia askea.\n47°31′59″N 6°43′08″E / 47.5331°N 6.7189°E / 47.5331; 6.718947°31′59″N 6°43′08″E / 47.5331°N 6.7189°E / 47.5331; 6.7189\nLaire, Aibre, Échenans, Issans, Montbéliard, Saint-Julien-lès-Montbéliard eta Semondans\n162 (%48.5) 175 (%52.4)\nRaynans Frantziako udalerria da, Doubs departamenduan dagoena, Franche-Comté eskualdean. 2013an 336 biztanle zituen.\n2007an Raynans udalerrian erroldatutako biztanleak 310 ziren. Familiak 110 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 40 seme-alabarik gabeko familiak ziren, 58 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 119 etxebizitza zeuden, 109 familiaren etxebizitza nagusia ziren, 1 bigarren erresidentzia bat zen eta 9 hutsik zeuden. 115 etxeak ziren eta 4 apartamentuak ziren. 109 etxebizitza nagusietatik 100 bere jabearen bizilekua ziren, 8 alokairuan okupaturik zeuden eta 1 doan lagata zegoen; 4 etxek hitu gela zituzten, 19 etxek lau zituzten eta 86 etxek bost zituzten. 88 etxek euren parking plaza propioa zuten azpian. 27 etxetan ibilgailu bat zegoen eta 78 etxetan bat baino gehiago zituzten.\nRaynans udalerriko biztanleria-piramidea 2009an .\n2007an lan egiteko adina zuten pertsonak 212 ziren, horien artean 151 aktiboak ziren eta 61 inaktiboak ziren. 151 pertsona aktiboetatik 144 lanean zeuden (76 gizon eta 68 emakume) eta 7 langabezian zeuden (3 gizon eta 4 emakume). 61 pertsona inaktiboetatik 25 erretiraturik zeuden, 29 ikasten zeuden eta 7 "bestelako inaktibo" gisa sailkaturik zeuden.\n2009an Raynans udalerrian 101 unitate fiskal zeuden, 297,5 pertsonek osaturik. Pertsona bakoitzeko diru-sarrera fiskalaren mediana urteko 23.297 euro zen. \n2007an zeuden 10 komertzioetatik, 4 erauzte enpresak ziren, 1 eraikuntza enpresa zen, 1 ibilgailuen saltze eta konpontze enpresa zen eta 4 zerbitzu enpresak ziren.\n2000. urtean Raynans udalerrian 3 nekazaritza-ustiategi zeuden, 204 hektarea erabiltzen.\nBNF: 152527072 (data)


Ipar Euskal Herriko udalerri orotan izanen dira hautagaiak | Politika | Berria\nIpar Euskal Herriko udalerri orotan izanen dira hautagaiak\nEskuin muturreko Fronte Nazionala lehen aldiz aurkeztuko da Miarritzen; Baionan ez du osatu zerrenda\nJean Grenet Baionako auzapezak azken kontseilu bilera egin du. GAIZKA IROZ\nPatrick Dallennes Baionako suprefetak martxoaren 23an eta 30ean herriko bozetan lehiatuko diren zerrendak onartu ditu ofizialki. Ipar Euskal Herriko 159 udalerrietan lortu dute, bederen, hautagai zerrenda bat aurkeztea. Bi falta ziren atzora arte: Bunuze (Nafarroa Beherea) eta Mendikota (Zuberoa); biok azken orduan aurkeztu dituzte zerrendak. Zailtasun handienak emazte-gizonen arteko parekotasun legea betetzeko atzeman dituzte. Suprefeturak egun jakinaraziko ditu ofizialki aurkezten diren hautagaien zerrendak, herriz herri.\nZerrendak aurkezteko epea atzo bukatu zen arren, hautagai nagusiak aspalditik ari dira kanpainan buru-belarri. Lehia hertsiak igurikatzen dira; bertzeak bertze, Baionan. Han, Henri Etxeto sozialistak eta Jean Rene Etxegarai zentristek dute herriko etxea hartzeko aukera handiena. Baina Sylvie Durrutik kartak nahasi ditu zerrenda bat aurkeztuz, UMPren irizpideak urratuz. Jean Claude Iriartek gidatzen duen Baiona 2014 zerrendaren emaitzak bigarren itzulirako gakoa ukan dezake; abertzale eta ezkertiarren erreferentzia izanen da Baionan. Jean Grenet Baionako auzapezak azken kontseilu bilera atzo egin zuen. Henri Grenetek auzapez kargua ukan zuen 1959tik 1995era, eta geroztik, haren seme Jeanek ukan du boterea.\nLehia hertsia ere Miarritzen Max Brisson UMP eta Michel Veunac zentristaren artean. Ezkerreko alderdiek gakoa ukan dezakete. EAJk Max Brisson sostengatzen du, eta Michel Veunacen zerrendan joanen dira, lehen itzulitik, gainerateko abertzaleak.\nHerriko etxeen eskumen ugari herri elkargoen esku gelditu dira, eta, ondorioz, askoz ere botere handiagoa metatzen da herri elkargoetan. Hauteskunde sistemaren aldaketaren ondorioz, oposizioko alderdiek ordezkaritza lor dezakete herri elkargoetan. Sentsibilitate abertzaleko zerrendak emendatu dira, eta horrek eragin nabarmena ukan dezake horien kolore politikoan.\nLehen aldiz aurkeztuko du zerrenda propioa Miarritzen (26.000 biztanle inguru) eskuin muturreko FN Fronte Nazionalak. Zerrendan aurkeztu ahal izateko, emazteak eskas zituen, baina azkenean lortu du, eta zalantza handia dago lor dezakeen emaitzaz. Baionan, berriz, ez du erdietsi zerrendarik osatzea.


Apache Tomcat Windows plataforman, honako bertsioak:\n7.0.0tik 7.0.93ra bitartekoak\n8.5.0tik 8.5.39ra bitartekoak\n9.0.0.M1etik 9.0.17ra bitartekoak\nAhultasun hau kanpoko segurtasun ikertzaile batek aurkitu zuen. Ondoren, EU FOSSA-2 proiektuak babesten duen bug bounty programaren bidez izan zen informatua Apache Tomcat-en segurtasun ekipoa 2019ko martxoaren 3an, eta 2019ko apirilaren 10ean argitaratu zen.\n7.0.94 edo goragoko bertsiora eguneratzea.\n8.5.40 edo goragoko bertsiora eguneratzea.\n9.0.18 edo goragoko bertsiora eguneratzea.\nServlet CGI ahula da kodearen urruneko exekuzioaren (RCE) aurrean Windowsen exekutatzen denean enableCmdLineArguments gaituta dagoela. Horren arrazoia da JREk akats bat duela komandoen lerroko argumentuak Windowsera pasatzeko moduan. Servlet CGI desgaituta dago modu lehenetsian. CGIren enableCmdLineArguments aukera desgaituta dago modu lehenetsian Tomcat 9.0.x-en. Ahultasun horretarako CVE-2019-0232 identifikatzailea erabili da.


Kristina Urrutia: "Sanzek isilarazi nahi gaitu, baina ez du lortuko" — Gaztezulo\nKristina Urrutia: "Sanzek isilarazi nahi gaitu, baina ez du lortuko"\nKristina Urrutia: "Sanzek isilarazi nahi gaitu, baina ez du lortuko" https://www.gaztezulo.eus/albisteak/kristina-urrutia-quotsanzek-isilarazi-nahi-gaitu-baina-ez-du-lortukoquot https://www.gaztezulo.eus/albisteak/kristina-urrutia-quotsanzek-isilarazi-nahi-gaitu-baina-ez-du-lortukoquot/@@download/image/8p16-1.jpg\nLeitzarra, 27 urtekoa eta kazetaria. Azken bost urteotan Bertatik Bertaran ikusi dugu, herri batetik bestera. Euskal Herri osoko bazterrak ezagutzen dituela dirudi. Irakurtzea gustatzen zaio eta normalean bizpahiru liburu izaten ditu eskuartean. Kristina Urrutia da.\nLeitzako neska-mutilek ederrak izateko ospea duzue. Egia al da?\nEz nekien, bada! Beharbada zuek leitzarren bat begiz jota duzue... Banekien, nafarrak garelako edo, kaskagorrak izateko ospea genuela, baita hitzontziak izatekoa ere... Dena den, eskerrik asko.\nPerurenatarrak, Saralegitarrak, Patxi Zabaleta EHko kidea, Iñaki Zabaleta idazlea, Itziar Alduntzin Sorginen Laratzako kidea, zu zeu... Pertsona ospetsu asko eman ditu Leitzak. Zergatik?\nBai, harrigarria da 3.000 biztanle inguruko herri batean hainbeste pertsona ospetsu izatea. Eskerrak ez garen handiagoak! Iruñean bertan leitzarroi leku guztietan gaudela esaten digute...\nAzken boladan kazetari nafar asko ari zarete ETB 1n: Alduntzin, Sotes, zu zeu... Klan txiki bat al zarete?\nOrain arte, ETB 1n Gipuzkoako kazetariak nabarmentzen ziren, bizkaitar batzuk ere baziren, baina gehienak eta ezagunenak gipuzkoarrak ziren. Ez luke hala izan beharko, baina orain nafar gehiago ari garenez, jende harritu egiten da.\nZer ekarri diote ETBri kazetari nafarrek?\nBatetik, nafarrera entzuteko aukera eman dugu. Bestalde, gure saioan hasiera-hasieratik oso garbi genuen Euskal Herri osoko informazioa landu behar genuela. Ni nafarra izanda, aitzakia horretaz baliatuta, Nafarroa aldera jo dut. Leitzan edo Baztanen ezezik, Tafallan edo Tuteran ere euskaldunak edo euskararekin lotuta gaiak daudela erakutsi nahi izan dugu. Ildo horretatik, nafarrak ETBn izatea begiak irekitzeko baliagarria izan da, nolabait. Ipar Euskal Herrira ere salto egiten dugu tarteka, gutxiago agian, baina horretan ari gara.\nBertatik Bertara-n herri txikietara jo ohi duzue. Ez al dituzue hiri edo herri handiak zertxobait bazterrean utzita?\nEgia da herri txikietara jotzen dugula. Kontua da saioa sortu zenean hutsunea zegoela. Informazio saioetan beti jorratu dira Bilbo, Donostia edo Gasteizko albisteak. Herri txikiak, aldiz, baztertuta egon dira. Dena den, herri txikietan ere gaiak sortzen dira. Eta zer gertatzen da, gai horiek ez direla jorratu behar, ala?\nLaster batean hauteskundeak izango dira EAEn eta diotenez, Mayor Oreja lehendakari izan liteke. Zuek, Nafarroan, UPNren gobernuarekin baduzue eskarmentua. Ipar Euskal Herriko azken hauteskundeetan ere Frantziako eskuina jaun eta jabe izan da. Lurraldetasuna, abertzaleek ez, Espainiako eta Frantziako eskuinak ekarri behar duela dirudi.\nGauza beldurgarria izango litzateke Oreja lehendakari izatea. Nafarroako presidentearen bidea segituko balu, ederra genuke. Lotsagarria izango litzateke. Begira zer egiten ari diren Nafarroan. Harrigarria da ikastolak Francoren garaian sortu ondoren, orain, 2001ean, Miguel Sanz euskararen kontrako dekretuak bata bestearen atzetik kaleratzea.\nEuskarak Nafarroan bizi duen egoera aipatu duzu. Nola ikusten duzu etorkizuna?\nEgoera ez da batere samurra, agintariek ez digutelako gure bizimodua aurrera eramaten uzten. Eremu euskaldunekoa izanda, nik ez dut hainbeste arazorik somatu, baina eremu mistoan arazo larriak daude eta erdaldunean euskaldunak erabat baztertuta daude. Sanzek eskubideak kendu nahi dizkigu. Euskara gure hizkuntza, gure ondasuna da eta beraz, ez zaie gure kulturari oztopoak jartzen utzi behar. Sanzek isilarazi nahi gaitu, baina ez du lortuko. Eta manifestazio edo auskalo zer ekimen gehiago egin behar bada, egin beharko da. Dena den, gizartea beste bide batetik doa. Iruñerrian, esaterako, guraso erdaldun askok seme-alabak eredu euskaldunetan matrikulatzen dituzte eskolan.\nAspalditik ika-mikez inguratutako beste gai bat, Itoizko urtegia. Antza denez, Nafarroako Gobernuak datozen hilabeteetan bete nahi du urtegia. Zer deritzozu?\nEz ditut teknika kontuak behar bezala ezagutzen, baina ondo aztertu beharreko gaia da, familia askoren bizimodua eta bizia arriskuan egon baitaiteke. Izan ere, zenbait adituren ustez, Itoizen pitzadurak agertzeko eta lur mugimenduak izateko arriskua dago. Diotenez, lur mugimenduak izanez gero, urtegiak gainezka egin eta urak Agoitz aurretik eramango luke. Beste herri batzuk suntsitzeko arriskua era badago. Ez al dago beste konponbiderik? Ulergaitza da. Hala ere, interes politiko eta ekonomiko asko daude, eta horrez gain, agintariak ez dira inguru hartan bizi.


Sopelako Udala - Azaroaren 8an, apo lasterkariaren putzuak egiteko AUZOLANA! Parte hartu!\nZu hemen zaude: Hasiera Albisteak Azaroaren 8an, apo lasterkariaren putzuak egiteko AUZOLANA! Parte hartu!\nAzaroaren 8an, apo lasterkariaren putzuak egiteko AUZOLANA! Parte hartu!\nEusko Jaularitzak 2013. urteko ekainaren 18an Euskal Autonomia Erkidegoko Espezie Mehatxatuen Zerrenda eguneratu zuen. Ordura arte zerrendan sartu barik zeuden hainbat talde taxonomiko lehen aldiz sartu ziren sailkapenean, besteak beste goroldioak, saguzar espezie asko eta lehen aldiz ornogabeak.\nAurrez sailkapenean zeuden arrain, anfibio, narrasti, hegazti eta ugaztunen kasuan aldaketa txikiak eman baziren ere, Sopelako udal lurretan berriki topatu den espezie bati mesede egin diezaiokeen ekintza burutu zen. Izan ere, Bizkaiko apo lasterkariaren (Bufo calamita) populazio bakarra, Getxo eta Sopelako lurretan barreiatzen dena, “Kaltebera” gisa sailkatua izan zen. Ordura arte, populazio honen jarraipena Aranzadi Zientzia Elkarteko zientzialariek gauzatu zutela ikusita, Udala eta Aranzadi elkartu eta proiektu bat martxan jartzeko ardura hartu zuten alde biek.\nEgitasmoa 2013. urte amaieran hasi bazen ere, ekintza gehienak 2014. urtean zehar burutu dira. Hori bai, dibulgazio eta sentsibilizazioaren aldetik ekintza batzuk 2015eko udaberrian burutzea aurreikusten da.\nProiektuak hiru ardatz nagusi ditu. Alde batetik, ikerketa lerroa, populazio mehatxatu honen inguruko ezagutza maila areagotzeko nahitaezkoa izango dena, eta beste bi lerroak sendotzen lagunduko duena. Izan ere, kudeaketa lanak (bigarren ardatza) eraginkorrak izan daitezen aurrez ikerketa lanak burutzea oso garrantzitsua da. Azkenik, dibulgazio plana, herritarrak Sopelako ondare kulturalaz gain ondare natural bat badela kontzientziatzeko asmoz.\nIkerketa lerroan barneratzen ziren ekintza guztiak gauzatu dira dagoeneko. Lehen urratsa Sopelako kostaldeko landaredi maparen eguneratzea izan da, hau da, espeziarentzat egokiak diren eta desegokiak diren landaredi unitateak marraztu dira. Lan hau oso baliagarria da, espezieak etorkizun hurbil edo urrunean jarraitu dezakeen joera igarri daitekeelako eta, horrela, kudeaketa ekintza egokiak proposatu daitezke eremu baliagarrienetan.\nHorrez gain, espezieak zein habitat lehenesten dituen ikertu da, markatutako banakoak jarraituz. Egiari zor, aurtengo urtea oso lehorra izan da, eta nekez topatu ahal izan dira banakoak aktibo. Gauzak honela, aurtengo datu eskasak aski izan ez direnez, azken bederatzi urteetan jarraipen programan bildutako emaitzak ere baliatu dira espezieak zein habitat lehenesten duen ikertzeko.\nBaina beharbada proiektu honen ardatza, eta etorkizun hurbilean garrantzi handia izango duen ekintza Udal mailako akzio-plan bat adostu eta martxan jartzea izango da. Europako beste herrialdeetan bildutako emaitzak aintzat hartu, eta 9 urte hauetan Aranzadik bildutako emaitzak erabili dira akzio-plan bat idazteko. Aurreikuspenen arabera ekintza-plan hori 2015. Urte hasieran martxan hasiko litzateke.\nDagoeneko akzio planaren kudeaketa ekintza batzuk gauzatu dira, putzu berri bi sortu baitira Sopelako udal lurretan. Horrez gain, dibulgazio ekintza batzuk gauzatu dira: irailaren 29an bertso-apo saioa burutu zen Sopela Kosta Fest jaialdian, eta sortu berri ziren putzuak ikusteko aukera izan zuten bertaratu zirenak. Hori bai, putzuak ur barik zeuden euri oso gutxi egin baitu udazken lehor honetan. Baina ekintzak ez dira amaitu, dibulgazio eta kudeaketa ekintza gehiago burutuko dira azaroa eta abenduan zehar.


ELIKA Seguridad Alimentaria | Fruta eta barazki freskoekin erabilitako uraren segurtasuna eta kalitatea - ELIKA Seguridad Alimentaria\nFAO/OMEk txosten bat argitaratu du, fruta eta barazki freskoekin erabiltzen den uraren irizpide mikrobiologiko egokienak aztertzen dituena. Fruta eta ortuari freskoen ekoizpenean uzta aurretik eta ondoren erabiltzeko ur egokia zein den definitzeko erabakiak hartzearen ardatza txosten honetako gomendioak izango dira.\nElikagaien Higieneari buruzko Codexaren Batzordearen (CCFH) 48. bileran identifikatu zen elikagaiak ekoitzi eta prozesatzean uraren kaltegabetasuna eta kalitatea zein garrantzitsuak ziren.\nFrutak eta barazkiak ekoizteko katearen zenbait fasetan erabiltzen da ura. Tratatu eta desinfektatu arren, urak mikroorganismo patogenoak izan ditzake, kontzentrazio txikian izan arren.\nHorregatik sortu da Adituen Batzorde hori, gaiari buruz eskura dagoen informazioa aztertu eta gomendioak egiteko.\nFruta eta barazki freskoak kontsumitzean gizakiaren osasunean sor daitekeen arriskua ebaluatzerakoan, elikakate osoa izan behar da kontuan, hasi baserritik eta azken kontsumitzailera arte. Uraren kalitate mikrobiologikoa ebaluatzeko funtsezko faktoreak dira:\nbalizko kutsadura eta arrisku-faktoreak\nura nola erabiltzen den eta kateko zer fasetan\nproduktuaren azken kontsumoa baino lehenagoko mikrobio-inaktibazio oro\nArrisku mikrobiologikoaren ebaluazio kuantitatiboa (QMRA) oso tresna baliagarria da osasun arloko helburuetan eta/edo prozesuaren irizpideetan oinarritutako uraren kalitate-irizpideak ezartzeko. Dena dela, datu egokiak behar dira, ezin dira soilik mikrobio-adierazleetan oinarritu, baizik eta mikroorganismoen presentziaren eta mailen neurketak eta/edo estimazioak behar dira.\nProba azkarrak, berariazkoak, sentikorrak eta ekonomikoak behar dira, elikagaiak ekoizteko erabiltzen den uretan arrisku mikrobiologikoen presentzia eta kontzentrazioa dagoela adierazteko.\nUraren kalitatearen adierazleak, hala nola Escherichia coli eta hesteetako enterokokoak, adierazle egokiak dira duela gutxi uretan kutsadura fekala egon dela jakiteko, baina ez dute aurresaten elikagaien bidez transmititutako patogeno ez fekalen presentziarik, hala nola zenbait birus eta parasito.\nBestalde, prozesuko adierazleak, E. coli esaterako, fidagarriak dira patogenoen murrizketa-neurriak zaintzeko, baita elikagaien bidez transmititutako ez fekalak ere.\nEkoizpen-kateko urrats bakoitzean zenbat eta aurrerago joan orduan eta kalitate eta segurtasun mikrobiologiko hobea edo berdina izan behar du urak.\nFrutak eta barazkiak uraren bidez kutsatzeko arriskua AAKPKn oinarritutako arriskuen gestio-sistemarekin murriztu daiteke, ura kutsatzeko bideak identifikatu ditzan eta kontrol-neurri egokiagoak ezar ditzan.\nTokiko eta eskualdeko ebaluazioak\nHerrialde edo eskualde bakoitzak banako ezaugarriak ditu eta uraren kalitatearen helburuak ezin dira orokortu; esaterako, ingurumen-baldintzak eta baldintza soziokulturalak, jardunbide tradizionalak, hornikuntza-kateko dinamikak, araudia, esposizio-mailak, etab.\nTokiko ekoizpenaren testuingurura egokitutako arriskuen ebaluazioa egin behar da, ur-iturri edo -hornidura jakin bat erabiltzeari lotutako balizko arriskuak ebaluatzeko eta arriskuak txikitzeko estrategia egokiak zehazteko.\nBestalde, txostenean gomendatzen da eskualde guztietan tokiko testuinguruan aztertzeko erabaki-zuhaitzak.


Sculptor - Wikipedia, entziklopedia askea.\n23 o 6,72' eta 1 o 5,84' artean h\n-39,37 eta -24,80 artean°\n474,8 gradu karratu\n(itxurazko magnitudea 4,31)\n+50° eta −-90° latitude bitartean ikusgai.\nSculptor hego hemisferioko konstelazio txiki bat da. Nicolas Louis de Lacaillek aurkeztu zuen. Jatorrian "Eskultorearen estudioa" deitu zuen, baina, beranduago, bere izena laburtua izan zen. Sculptor konstelazioan dago hego polo galaktikoa.\n2 Izar nabarmengarriak eta izen propiodunak\n3 Zeru sakoneko objektu nabarmengarriak\nKonstelazio hau XVII. mendean gehitua izan zenez, ez du berarekin lotutako mitologiarik.\nIzar nabarmengarriak eta izen propiodunak[aldatu | aldatu iturburu kodea]\nα Alfa Sculptoris 4,30 680\nSX Arietis izar aldakorra\nIzar sistema hirukoitza\nε Épsilon Sculptoris 5,29 89,5\nIzar bitar espektroskopikoa\nSekuentzia nagusiko izar zuri-horiska\nAlfa2 Canum Venaticorum izar aldakorra\nR Sculptoris 5,79 1550\nkarbonozko izarra eta izar aldakor erdierregularra\nHD 4113 7,91 144\nExoplaneta bat du oso orbita eszentriko baten\nexoplaneta bat du\nLHS 4040 y LHS 4039 12,8 65,5\nnano zuri batek eta bi nano gorrik osatutako izar sistema\nWD 0137-349 15,33 333\nnano zuri batek eta nano marroi batekk osatutako izar bitarra\nLHS 1070 15,42 25,2\nnano gorri batek eta bi nano marroik osatutako izar sistema\nIturria: The Bright Star Catalogue, 5th Revised Ed. , The Hipparcos Catalogue, ESA SP-1200\nNGC 253 (Zilarrezko txanpon galaxia).\nGurdi Gurpil Galaxia\nNGC 253 (Zilarrezko txanpon galaxia)\nMultimedia: Sculptor (constellation)\nOrriaren azken aldaketa: 25 urtarrila 2020, 11:07.